
LO tene combersacion cu Aruba tambe cu e diferencianan 
di opinion tocante e autonomia deseá y efectividad di gober- 
nacion. Asina Su Mahestad Reina Beatrix a duna di conoce 
ayera na apertura di Prinjesdag. 


Pasobra t’asina cu den e Acuerdo di Gobernacion ta bisa 
cu relacioná cu organisacion di gobernacion lo aspirá pa 
yega cu Aruba na areglonan similar n’esnan cu a sera cu e 
entidadnan Antiano na fin di 2006. 


Benny Sevinger: 
“Minister Lopez- 
Tromp ta indica 
cu e tin placa y 
e no ta parti di e 

populacho^, 

No imita 
matrimonio ni 
sconde bo 
diferencia dor 
di casa cu un 

No imita matrimonio ni sconde bo diferencia 
dor di casa cu un persona di e otro sexo 


DEN e publicacion E Noticia 
di Iglesia Catolico a sali un 
articulo riba e topico di mat- 
rimonio di mesun sexo, cu 
Iglesia ta condena totalmente. 
Pero tambe e mesun articulo 
ta menciona cu si bo ta sinti 
sentimento pa un persona 
di mesun sexo, no bai casa 
cu un persona di e otro sexo 
tampoco. 

Y e opinion aki ta basa riba e 
diferencia cu Iglesia ta haci 
entre un homofil y un homo- 
sexual. 

Papiando riba henter e pen- 
samento di matrimonio di 
mesun sexo Iglesia ta bisa: 
“Ta parce cu nos ta bai sinta 
riba trono di Dios, laga Dios 
afo y dicidi pa nos mes”. Esaki 
Pastor Fransen ta bisa den e 
publicacion. 

E ta un cuestion di igualidad 
pa tur hende, pero respetando 
lei di Dios, na opinion di Pas- 
tor Fransen. Mester tin mas 
husticia si, pero p’e pobernan, 
p’esnan handicap y p’esnan 
menos afortuna. 


“Esnan cu ta sinti nan mes 
homo of lesbiana, merece 
respet como persona, pasobra 
nan ta hende. Y esei falta hopi 
biaha den nos cultura machis- 
ta. Den culturanan Indjan, e 
hendenan aki tabatin un lugar 
special, no di menosprecio, 
pero di respet.” 

E ta sigui bisa: “Como Pastor 
mi conoce algun persona cu 
a pasa un caminda di sufri- 
mento prome cu nan por a 
admiti na nan mes y na nan 
hendenan cu nan sentimen- 
tonan ta diferente. Hopi mes 
tambe un mayor, cu tin un yiu 
cu ta homo, ta pasa un tempo 
dificil...” 

Pero Pastor ta bisa tambe cu 
mester haci un distinccion 
entre loke ta wordo yama Ho- 
mofil y un Homosexual. Ho- 
mofil ta nifica cu un persona 
ta sinti’e atrea p’e mesun sexo. 
Ta parce cu por lo menos 5% 
di tur hende homber y muher 
ta homofil (=stima e mesun 
sexo). No tur hende homofil 


ta un homosexual. 

Homosexual tabata nifica 
originalmente cu un persona 
ta sexualmente activo cu un 
persona di mesun sexo. Y esei 
Iglesia ta desaproba. 

Iglesia ta kere cu matrimonio 
ta un realidad unico entre dos 
sexo y no uno. 

Pesei tambe e Pastor ta bisa cu 
prome cu bai casa, esnan cu 
ta sinti sentimento pa perso- 
nanan di su mes sexo, mester 
sigui palabra di Dios, tambe si 
esei ta exigi varios sacrificio 
di boso. 

“Boso tin mag di sinti difer- 
ente. No imita matrimonio ni 
sconde bo diferencia dor di 
casa cu un persona di e otro 
sexo: Esei no ta haci boso mes 
ni boso pareha ni yiunan feliz. 
Conoce bo mes, acepta ken 
bo ta y saca bo conclusion for 
di esei. 

Ta Dios su plan cu nos tur: Pa 
nos bira esun cu en fondo nos 
ta.” Te aki e articulo di Pastor 
Fransen. 


Plan di Mehoracion di Cuerpo 
Policial a keda entrega 



ALTO Comisario di Polis, 
sr. Peter de Witte, dialuna 
ultimo a haci acto di entrega 
di e asina yama “Verbeterplan 
KPA” (Plan di Mehoracion di 
Cuerpo Policial) na Premier 
Nelson O. Oduber y na Minis- 
ter di Husticia Rudy Croes. 


ESAKI a tuma lugar na Cen- 
tro di Husticia na Macuarima 
den presencia miembronan di 
e team di maneho di Cuerpo 
Policial y conseheronan di 
proceso di Cuerpo Policial. 

E Plan di Mehoracion di Cu- 
erpo Policial lo wordo trata 


awor den Conseho di Minister 
pa ricibi aprobacion y unabes 
esaki sosode, Alto Comisario 
de Witte lo trece detayenan 
di esaki den publicidad, dor di 
duna prensa e oportunidad pa 
haya un entrevista relaciona 
cu e Plan di Mehoracion di nos 
Cuerpo Policial. 


Iglesia Catolico ta mustra 
awor si cu BBO a haci e 
pueblo aki mas pober 

E situacion di pobreza na Aruba ta preocupante. Preocupante 
cu hasta Iglesia Catolico ta papia di esaki den E Noticia di luna 
di september riba nan portada. 

Ta wordo señala den e articulo cu tur hende por sinti cu e bida 
riba e isla aki a bira caro. 

“Cu gastonan di bida a subi, ta debi entre otro na introduccion 
di BBO desde 1 di januari, 2007. E BBO mester reemplaza den 
futuro e impuesto riba salario. 

Ora a introduci BBO, ya a duna un descuento caba riba tarifanan 
di e impuesto existente di salario. Esaki mester a compensa e 
impuesto di 3% cu tin cu paga pa articulo of sirbishi,” ta wordo 
bisa den e publicacion E Noticia. 

Ta wordo mustra riba e hecho cu a kita impuesto di e salario 
minimo, pero cu na mesun momento e trahadornan aki a keda 
confronta cu e hecho cu nan tin cu paga 3% extra riba casi tur 
cos cu nan cumpra. E ultimo añanan e gastonan pa articulonan 
di prome necesidad di bida a subi cu 15%. 

“P’esnan cu ya tabata hiba un bida marginal, e situacion a bira 
awor extra pisa, como cu nan no ta haya compensacion via im- 
puesto di salario.” 

E adaptaicon di e salario minimo tabata tiki, y e no a cubri e au- 
mento di gastonan di bida. Den mayoria di famia ambos mayor 
ta traha, pero hasta dos salario minimo no ta suficiente pa biba 
di dje. 

“Corda esnan cu mester biba di onderstand so of e ancianonan 
cu ta haya solamente AOV. E personanan aki no por biba drechi 
sin yudansa di otro hende/’ ta wordo bisa den e articulo.. 

Ta wordo señala tambe cu e pobernan no por paga cuenta di awa, 
cu e consecuencia cu meter ta wordo corta. E pober ta usa stove 
di coriente, haciendo e gastonan di coriente aumenta. E ora ta 
corta coriente, y nan no por cushina mas tampoco. 

Hendenan malo tin necesidadnan special, manera kamber cu 
airco, pero cu nan no por afford tampoco. 

Tur e ariba menciona ta pone cu e cantidad di hende cu ta pidi 
of mester di yudansa social ta birando hopi. Pero e peticionnan 
tambe ta dura algun siman pa haya contesta. Pero tambe t’asina 
cu Departamento di Asunto Social no ta dispone di un Fondo di 
Emergencia y pesei e no por ofrece yudanza inmediato. 

E casonan tristo riba e isla ta hopi, pero danki Dios cu hopi hende 
ta haya yudanza di particularnan, di Iglesia, clubnan di servicio 
y otro organizacionnan. 

Iglesia ta kere cu lo ta bon si e instancianan cu ta yuda, pa uni 
forsa y conhuntamente pidi Gobierno pa pone un Fondo di Emer- 
gencia na disposicion di DAS. 




Maintal 



^ HOTLINE 

24 0RA DISPONIBLE 

733-8477 





















AWEMainta I Diaranson 19 di September 2007 


Local I 3 


Ady Thijsen a confirma di ta inmoral y inetico, 
manera Marisol Lopez-Tromp a catalogu’e 


AYERA tabata un dia cu sigur lo keda 
graba den historia di Aruba debi n’e 
gran payasada cu a tuma lugar na Aruba 
durante ultimo simannan. 

Durante algun tempo, hopi hende na 
Aruba a kere cu finalmente un Parla- 
mentario lo a para pa su deber como 
representante di pueblo y no sigui ta 
simplemente un marioneta politico den 
Parlamento, siguiendo ciegamente loke 
e mandatarionan (di su partido) bisa, 
independiente si e ta bon of malo pa 
Pais Aruba. Ta trata aki di Parlamen- 
tario Ady Thijsen, kende a dicidi di 
cuestiona maneho di Minister Marisol 
Lopez-Tromp, specialmente relaciona 
cu otorgamento di terenonan comercial. 
Na Aruba hopi hende a kere cu porfin tin 
cambio den trabou di Parlamentario, y a 
cuminsa na admira Thijsen, ora cu el a 
cuestiona maneho di e Minister en cues- 
tion, mustrando asina cu e lo ta haciendo 
su trabao como debe ser, na bienestar 
di pueblo. Otronan, mester bisa si cu t’e 
minoria, tabata wak e actitud di e lider di 
fraccion di MEP como un wega politico, 
den nan opinion Thijsen na final di dia 
lo a vota na fabor di e presupuesto di 
Lopez. amentablemente mester bisa cu e 
grupo chikito aki tabatin razon.Despues 
cu tabatin henter un bululu den partido 
MEP, caminda diferente dirigente di e 
partido a papia cu Ady y su famia p’asina 
purba convence p’e coregi su punto di 
bista relaciona cu su colega di partido 
Marisol Lopez, el a keda para ‘riba, 
supuestamente, cu e ta busca bienestar 
di su hendenan, cu e ta salvaguardia 
e derechonan Social Democrata cu 
supuestamente MEP ta para pe. Hasta 
a pidi pa cancela e reunion di Parla- 
mento pa trata presupuesto di e Minister 
despues, p’asina e por sigui haci su inves- 


tigacionnan al respecto. Unda berdad 
el a bishita diferente departamento cu 
ta regarda Ministerio di drs. Marisol 
Lopez-Tromp. 

Den e transcurso di tempo ei ta varios 
comentario y insinuacionnan a bin 
dilanti, y Minister President y lider di 
partido MEP a bin dilanti bisa cu ta un 
tormenta den un glas di awa, cu tur cos 
ta bon den e partido y cu tur hende den 
MEP mag di ta critico. 

Despues di esaki, varios persona a bin 
cu e informacion cu un di e contribuy- 
entenan di MEP lo ta bisando cu via su 
compania a paga Thijsen un suma di 500 
mil euro p’asina e laga su posicion un 
banda y apoya Lopez-Tromp. 

Despues su colega di partido y di Par- 
lamento, Dirk Dumfries a bin dilanti y 
a declara den Amigoe cu Ady Thijsen 
tin problemanan di salud, cu e tin prob- 
lemanan financiero; cu el lo ta bao di 
presion di su famia y votadornan y cu 
Thijsen lo tin problema pa funciona 
como lider di fraccion. E declaracion- 
nan aki a keda asina durante un siman, 
te ora cu rumannan di Ady Thijsen a 
exigi un disculpa publico. Siguiente dia 
Dumfries a bin dilanti y culpa e medio di 
comunicacion, bisando cu e periodista a 
saca su declaracionnan for di contexto. 
Si esei en berdad tabata e caso, Dumfries 
lo mester a exigi un rectificacion di Ami- 
goe de inmediato y no un siman despues 
bin bisa cu loke e corant a publica no ta 
berdad. Esei simplemente mester wordo 
cataloga como un cheap-shot. Tambe 
mester bisa cu durante e ‘tension’ den 
partido MEP famianan di Ady Thijsen a 
wordo menaza dor di propio hendenan 
di MEP. Menasa hasta cu morto y e fa- 
mianan a papia cu amigonan polis pa 
denuncia e menasanan aki.Pero en todo 


caso, dialuna a cuminsa cu e tratamento 
di presupuesto di Minister Lopez-Tromp, 
cual despues di tur e schorsingnan a 
wordo aproba cu 11 voto na fabor dia- 
mars marduga pa 4’or di mainta. 
Naturalmente entre e 11 votonan ei 
tabatin esun di Ady Thijsen, kende for 
di su intervencion den e prome tanda 
di pregunta, ya caba a duna indicacion- 
nan cual lo a bira su voto. Apesar di e 
extra tempo cu el a pidi pa haci su in- 
vestigacionnan, na ningun momento el 
a mustra nada di esaki, y al contrario, 
el a papia solamente di publicacionnan 
den medionan di comunicacion. Pero tog 
ainda algun tabata carga e speranza cu e 
politico aki lo a haci e diferencia. 

Pero na final di dia, of den e caso aki 
cuminsamento di dia, Ady Thijsen a 
demostra un falta di corahe y a sigui cie- 
gamente loke su partido a dicta, vota na 
fabor di presupuesto di Marisol Lopez- 
Tromp. Apesar di tur su excusanan pa 
vota na fabor, cu Minister lo a instala 
un comision, cu ta insinuacionnan di 
prensa, cu prensa no mester hinca su 
mes den bida priva, cu e tin su consenshi 
limpi, cu e no a haya placa, cu pueblo lo 
sa di huzgu’e, etc. ningun hende a kere 
esakinan. Awe Ady Thijsen su carera 
politico a caba, partido MEP sigur no tin 
e confianza mas den un persona asina, 
cu a crea tanto boroto posiblemente pa 
haya atencion of pa logra loke e tabata 
kier, independiente di kico esaki ta. Otro 
partidonan politico sigur no lo confia 
un persona asina aki nunca, pasobra no 
sa nunca kico lo por bin den su mente y 
mas cu esei, cu el a demostra di ta traha 
na fabor di un partido politico y no na 
fabor di un pueblo, e pueblo cu a pone 
unda cu e ta awendia. Pa loke ta trata su 
carera den abogacia, sigur esaki tambe 



lo tin su consecuencianan, pasobra si ya 
caba e meneer aki a laga su ex coleganan 
sindicalista un banda pa bienestar di 
partido, awor a crea un bululu den su 
partido pa despues simplemente baha 
cabez, ta ken lo por tin confianza pa 
contrata un persona asina como su 
abogado...awe e por ta cubo, mañan 
bo no sa! Esaki sigur a wordo sinti pa e 
propio Ady Thijsen, kende a reacciona 
den un forma bastante altera cu un peri- 
odista y a bise cu si e no keda den politica 
y su carera como abogado no bai bon e 
lo bolbe traha den casino.. .por algo sera 
cu el a yega te na e punto di bisa esei. 
Ta tristo pa mira con un persona cu un 
tempo tabatin un nomber y credibilidad 
grandi den comunidad, pa cual motibo 
cu por ta a laga hendenan yame pa 
inmoral, inetico, a laga hende lastra su 
nomber tur caminda, a laga hendenan 
di su partido menaza su propio famia 
pa despues bai sin duda na amen di e 
partido cu a ocasiona tur esey. Foei Ady! 
Esey ta wordo yama falta di respet pabo 
mes, pa bo famia, pa bo votadornan y pa 
Aruba.Un cos ta sigur, cu Ady Thijsen ta 
keda e persona manera Marisol Lopez- 
Tromp a catalogu’e, esta cu Ady Thijsen 
ta inmoral y inetico. Esaki e lo keda resto 
di su bida. 

TA kico Parlamentario Ady Thi- 
jsen kier logra cu e rezamento 
aki? Ta cuminsa duda cu na 
Aruba tin democracia? 

Parlamentario Thijsen a dem- 
ostra mas bien un “godgek- 
laagd gedrag” pa envolvi nos 
Creador den e bagamunderia 
y corupcion di su “prestigioso” 
partido MEP. 

Honorable Parlamentario Ady 
Thijsen no ta na haltura cu 
añanan atras a bin un “sc- 


heiding tussen Kerk en Staat”. 
Na varios ocasion durante e 
tratamento di e presupuesto 
di Minister drs. Marisol Lopez- 
Tromp ta comenta riba “demo- 
cracia” y “algemene beginselen 
van behoorlijk bestuur”. 

Pueblo no kier haña mas lectura 
di Parlamentario Ady Thijsen, 
pero ta exigi di sr. Thijsen pa 
cuminsa duna contenido real 
n’esaki. Ta puntra awor si ber- 
daderamente sr. Ady Thijsen 
no ta compronde e nificacion 


Parlamentario Ady Thijsen: 

“Cu rezamento 

por logra democracia 

na Aruba..” 


di “democracia” y e “algemene 
beginselen van behoorlijk be- 
stuur” of ta combeni su persona 
mas bien pa no compronde 
esaki?!! 

Evaluando un ke otro di e reu- 
nion por bisa cu e filosofia di 
partido MEP ta nada mas cu un 
cuestion di: “Who gets what, 
when and how?!!” 

Tur cos ta depende di bo lealtad 
y sumision total n’e “lider maxi- 
mo”. Hasta di e pober empleado 
publico “Caesar” Nel ta exigi 
“totale servilisme” y a implanta 
e asina yama “spoils system” na 
Aruba, introduciendo asina den 
mesunroseatambe: Corupcion, 
nepotismo y patronahe politico 
den gobernacion. 


Hopi ridiculo tabata e remar- 
kenan di Parlamentario Thijsen, 
na unda e ta bisa entre otro: ”Si 
tur hende ta manera mi, Aruba 
lo bai hopi dilanti....” Tambe 
ta sigui bisa: “Ningun hende 
tin nada di bisa di mi salud y di 
mi situacion financiero; esei ta 
algo priva....” 

Aki nan si Parlamentario Thij- 
sen ta bon equiboca; Pueblo no 
ta desea ningun Parlamentario, 
siendo su “digno represen- 
tante”, cu problemanan finan- 
ciero, esaki pa evita posibel 
corupcion. 

By the way, no ta su propio 
colega di partido Rudy Croes 
a yega di declara, cu tur hende 
mester ta den un situacion 


financieramente sano, p’asina 
evita posibel corupcion? Di e 
condicion di salud tambe pue- 
blo ta exigi cu e Parlamentario 
ta bon “bij” y no “van lotje 
getikt.” 

Adi ta prefera traiciona su pue- 
blo y no “traiciona” su “presti- 
gioso” partido MEP. 

Nee, beste Adi.... “slapjanus” is 
te eufemistisch uitgedrukt!!!! 
“Karottentrekker” past meer 
bijjou. 

Un cos ta sigur, cu Marisol 
Lopez-Tromp a haya tur razon 
di mundo pa yama su colega 
Ady Thijsen di ta inmoral y 
inetico. Esaki lo t’e stempel cu 
Adyu Thijsen lo keda biba cune 
pa semper. 


Despues di 15 aña triyizo ta na nace Hospital 



DESPUES di 15 aña, diabi- 
erna, 14 di september ultimo 
pa exactamente 1.30 di merdia 
comunidad Arubano ta yama 
bon-bini na 3 princesa cu a 
haña e nombernan di Iriany, 
Iliany y Iviany. 

E mama y tata, sra. Ibis Aburto 
y sr. Raymond Hoek tabata en 
espera di gemelas y a prepara 
tur cos pa nan yegada. Na mo- 
mento di e parto e mayornan 
ta ricibi e grato sorpresa cu 
nan no lo ta hañando gemelas 
sino triyizo. 

E nacemento di e tres princ- 
esanan aki ta un acontecimento 
hopi grandi y special pa Hospi- 


tal, paso ultimo biaha cu un triyizo a 
nace aki na Aruba tabata 15 aña pasa. 

E triyizo ta nace cu 32 siman y lo mester 
keda den e asina yama “couveuse” pa 
algun tempo mas. 

Iliany ta pisa 1590 gram cu un grandu- 
ra di 41 centimeter, Iriany ta pisa 1610 
gram cu un grandura di 41 centimeter 
y Iviany ta pisa 1675 gram cu un gran- 
dura di 41 centimeter. Mayornan kier a 
gradici dr. Harold Narain kende como 
specialista a asisti e parto, tambe e 
specialistanan di mucha dokter Louise 
Rafael y dokter Guillermo Rodriguez, 
kendenan ta encarga cu e cuido di e 
triyizo. 

No por keda sin menciona staf y per- 


sonal di e seccion di “couveuse” di 
“Kinderafdeling” cu ningun rato ta 
perde e 3 princesanan for di bista. Ger- 
encia di Hospital Dr. Horacio Oduber ta 
hopi orguyoso di tanto e staf medico, 
como esun di enfermeria cu a haci un 
tremendo labor den e parto aki.. Un 
pabien tambe ta bin di welanan Gina 
y Neli y welo Benito y Luis Tapia. 

Awor cu casi tur tereno a wordo parti 


Minister ta laga bin cu conseho pa 
determina con e maneho di tereno mester ta 


DURANTE tratamento di presupuesto 
di Minister Lopez-Tromp, Minister a 
duna Parlamento un copia di un Ministe- 
riele Beschikking fecha 10 di september 
2007. Minister a institui un comision pa 
duna na Conseho di Minister un conseho 
riba un maneho concerni peticion pa 


tereno comercial. 

Parlamentario Monica Kock ta bisa cu 
awor cu casi tur tereno a wordo parti 
Minister ta laga bin cu un conseho pa 
determina con e maneho mester ta. Tur e 
tempo Minister no a preocupa pa envolvi 


tur e departamentonan pa determina un 
maneho structural. Mas ainda Minister 
mes ta duna di conoce den e MB cu ta 
Minister te awor a determina e maneho. 
Minister: “door gemis van wettelijk ka- 
der, de Directeur van DIP zich bij de be- 
handeling van grondaanvragen met een 


commerciele of industriele bestemming 
strikt dient te houden aan de door de 
Minister van Onderwijs, Sociale Zaken 
& Infrastructuur vastgestelde richtlijnen 
en regels.” 

Kiermen cu door cu no tin un ley, ta 
Minister Lopez-Tromp ta determina e 
maneho y director di DIP tin 
cu sigui esaki estricto. Kiermen 
Minister Lopez-Tromp ta deter- 
mina na ken ta wordo otorga 
tereno. Pueblo por a ripara kico 
e maneho ta di Minister Lopez- 
Tromp. Un persona por haya 
mas tereno pero sr. Thijsen si no 
mag di un tereno. Dor di e lucha 
di Thijsen Minister a wordo ob- 
liga pa bin cu e comision pa para 
loke ta pasando actualmente, 
Kock ta duna di conoce. 

Pero pa bin cu e comision awor 
ta laat. E comision no ta necesa- 
rio mas, pasobra ya caba esun 
cu mester a wordo yuda a ricibi 
e terenonan. Ya tur tereno a 
wordo duna cu tur e consecuen- 
cia pa nos pais. Mas trahador 
stranhero, mas mayor mester 
bai traha, mas salario abou, mas 
nos muchanan lo ta nan so na 
cas. Minister den su nota mes 
a declara cu e ta consiente cu 
nos structura economico tin un 
relacion directo cu e problem- 
anan social cu nos tin. Minister 
ta responsabel pa e problema 
social mes a causa mas prob- 
lema social, Parlamentario di 
MPA ta comenta. 

Minister a habri e kranchi pa 
mas trahador stranhero. Bin cu 
un comision awor ta laat. E baca 
a hoga caba cu tur e cambernan 
di hotel y condominium cu ta 
pone cu lo bin mas stranhero y 
mas problema social. Ya Minis- 
ter a duna e terenonan caba. Ta 
laat. E unico cu nos Minister por 
hasi ta draai bek su partimento 
di tereno. Pero nos tur sa cu 
esei lo no pasa. Pueblo, esun cu 
ta responsabel pa consecuenci- 
anan di e desaroyo economico, 
problemanan social, problema 
educativo, nos hubentud ta 
Minister Lopez-Tromp. Monica 
Kock a finaliza bisando. 



Super interes...riba bo Super Savings 


RBTT Bank su Super Savings Account ta un cuenta di spar incomparabel. 
Probecha di un super interes te cu 4.75% riba bo fondonan. Mas halto 
e suma, mas halto e interes. Comproba pa bo mes. 


Habri bo RBTT Super Savings Account** awe mes y probecha bo tambe 
di e super interes y ademas ricibi 2,500 Fun Miles. 


Pa mas informacion bishita un di nos oficinanan of yama nos 
RBTT Service Line na 588.01.01. 


* Pa sumanan riba AWG 500,000 RBTT Bank ta ofreceTime Deposit atractivo. 
** Deposito minimo di AWG 15,000 pa habri e cuenta. 

Ady Thijsen a bira un tiger di papel 


Despues di henter un comedia, el a demostra di ta forma parti di e gang di jaknikkers 



AYERA despues cu den oranan di marduga, Ady Thi- 
jsen a doblega y a vota na fabor di presupuesto di Minis- 
ter Marisol Lopez-Tromp, el a duna un entrevista na nos 
reportero, caminda cu el a bai den un forma di atake, 
cu sigur no ta conoci serca dje, sin duda algun must- 
rando asina e presion grandi cu e tin riba dje. Mester 
bisa cu esaki den dianan, lunanan y hasta añanan nos 
dilanti no lo bai, y tal vez lo bira mas, ya cu Thijsen a 
demostra un falta di corahe total den Parlamento y a 
laga tur hende na caya. 

Dialuna ora a tende e lider di fraccion di MEP den ora- 
cion a pidi Dios pa dune serenidad pa acepta cosnan cu 
e no por cambia, e lo tabata kiermen cu e no por cambia 
e maneho cu Minister Marisol Lopez-Tromp ta hibando. 
E1 a pidi Dios tambe e corahe pa cambia cosnan cu e por 
y sabiduria pa compronde e diferencia tal bes e tabata 
kiermen pa dune sabiduria pa compronde cu e no por 
haci loke el a bai pa haci. 

Despues ora el a bisa cu e kier wak si democracia ta bai 
funciona, hopi a kere cu Ady Thijsen lo ta para firme 
como e persona cu lo trese un cambio den Parlamento, 
cuu tanto tur hende ta boga pe, un cambio caminda cu 
el lo bisa cu e ta MEP, e ta un social democrata, pero e 
ta vota contra di maneho di Minister y asina wak kico 
e partido ta haci cune, pero Ady Thijsen a bira un tiger 
di papel. Awe a pesar cu el a purba hustifica su deci- 
sion, no tin nada pa hustifica, despues cu e tabata un 
persona critico, cu tabata un persona cu hopi a bisa cu 
esaki ta e cambio, cu esaki ta e trabao cu tur hende ta 
demanda di tur Parlamentario. 

Ady Thijsen den e entrevista a bisa cu manera sem- 
per e ta haci su trabao manera mester ta, cu el a haci 
cierto preguntanan na Minister, despues el a haci uso 
di e inzage cu Minister a dune y a wak hopi di e docu- 
mentonan. 

Depues di esaki, lider di fraccion di MEP a pasa na de- 
fende e Minister cu a yame inmoral y inetico, bisando 
cu e ta un Minister cu tin e carteranan di Enseñansa, 


Asuntonan Social y Infrastructura. Pa loke 
ta Enseñansa y Asuntonan Social el a haci’e 
un par di pregunta, pero cu esaki no tabata 
e problematica cu e tabatin cune, sino mas 
bien Infrastructura, specificamente loke ta 
trata otorgamento di terenonan comercial. 

Aki el a menciona e diferente puntonan, 
manera privilegio di personanan pa 
terenonan y el a pidi e Minister claridad 
riba esaki. 

Despues di esaki Minister Lopez-Tromp a 
duna su contestanan y Thijsen a scuche 
bon y contrario na tur e otro lidernan di 
fraccion cu a bisa di antemano cu lo vota 
contra, e ta kere cu si bisa esey, nan no ta 
haciendo nan trabao manera mester ta. El 
a duna e Minister, e oportunidad pa duna 
di su banda, y ora e Minister a haci esaki 
y tambe basa riba e investigacion cu el a 
haci, a yega na e conclusion cu mester re- 
forza e maneho, cu mester bin, si mester, 
wetgeving, mester bin un reevaluacion di 
e derechonan di opcion y mester bin un 
comision pa supervision pa haci e cambio 
cu mester bin pa otorgamento di tereno 
comercial. “Minister y su conseheronan tambe a bai den 
e rumbo ey, el a bin cu un MB, el a instala un comision 
pa dune advies den 30 dia. Eynan bo ta wak cu e tambe 
ta wak e cambionan necesario cu mester bin, eynan 
bo ta wak con e democracia ta funciona”. Idea ta pa 
tin un mihor maneho pa loke ta trata otorgamento di 
tereno comercial. 

Despues di esaki el a pasa na ataca demas politiconan, 
bisando cu si tin politiconan cu kier algo mas, cu cueste 
loke cueste e Minister mester bai, pero cu e no ta cai den 
e weganan ey, cu e no ta sirbi e interes di gruponan of pa 
persona individual, cu e ta wak e bienestar general. 
Tambe el a menciona cu a bin den prensa y ta wordo 
papia cu el a wordo cumpra pa mei miyon 
florin, mei miyon euro. 

“Ami a traha semper pa mi pan, mi a traha 
duro pe y mi ta sigui traha duro pe. Boso sa 
masha bon, ami no mester biba di politica, 
ami ta akinan pa sirbi mi pueblo. Mañan cu 
pueblo no kier of no tin confianza den mi 
mas, ami tin mi trabao pa haci. Mi a bisa 
tambe, si mi no tin trabao di abogado, mi 
ta bai traha bek den casino”. 
Siguientemente Ady Thijsen a bisa cu e no 
ta cai bao presion di ningun hende, cu loke 


nan kier a mustra ta cu e Minister ta corupto y cu esey 
ningun rato so por a wordo proba y cu e ora loke nan 
tabata kier ta cu door di e problema “cu nan ta bisa” 
cu e tin cu e Minister, usa esey pa asina Thijsen rabia 
y baha e Gobierno. 

Na final el a bisa atrobe cu e ta haci su trabao, cu hopi 
hende por papia kico nan kier, pero loke el a pasa aden 
el a durf di haci’e, contrario na politiconan di AVP cu 
a sinta den Parlamento 10 aña cu nan goberna, niun 
di nan nunca por a cuestiona nan Ministernan, nan 
tabata ja knikkers, y cu el a haci’e pasobra e ta kere y e 
sa cu MEP ta un partido democratico caminda cu por 
tin diferencia di opinion. 

Nota di redaccion: Cu e ultimo palabranan aki di Ady 
Thijsen caminda cu e ta bisa cu Parlamentarionan di 
AVP ta jaknikkers, na ningun momento esey a wordo 
cuestiona, pero den e 21 aña di Pais Aruba, tur, in- 
cluyendo su mes den Parlamento, semper tabata ja 
knikkers. Independiente di e Gobierno sinta, esnan 
den Parlamento cu ta apoye, semper a vota na fabor 
di maneho di nan Gobierno. Esaki ta incluyendo e 
biaha aki tambe, pasobra a pesar di henter e comedia 
cu Ady Thijsen a bin cune durante e ultimo simannan, 
na final toch el a vota pro, mustrando asina cu e tambe 
ta pertenece na e gang di jaknikkers. 

Falta di bon gobernacion, saneamento di finansa publico, mantencion di lei, 
seguridad huridico y economia ta un menasa pa bienestar di nos pueblo 



NOS Reino ta na bispo di cambionan 
grandi. Durante e periodo di e Gabinete 
aki e proceso estatal ta brinda un oportu- 
nidad unico pa, hunto cu Aruba, Corsow, 
St. Maarten, Bonaire, St. Eustatius, traha 
riba un gobernacion cu ta den un mihor 
posicion pa sirbi e poblacionnan mas 
mihor posibel: Riba un base di eficien- 


cia, integridad y transparencia. Esei no 
ta sosodé automáticamente. Asina Su 
Mahestad Reina Beatrix a bisa den su 
discurso trono ayera na Hulanda, rela- 
ciona cu Prinsjesdag. 

Como consecuencia di, e.o., e tamaño 
chiquito, e caracter insular y e caracteris- 


ticanan di region di Caribe, efectividad 
di gobernacion riba e islanan ta limitá. 
Falta di capacidad tambe ta un di e 
causanan. Tin falta di suficiente hende 
cu e calificacionnan cu tin mester riba 
terenonan crucial di maneho. 

Esaki ta causa stagnacion riba tereno di 
bon gobernacion, saneamento di finansa 


publico, mantencion adecuá di lei y se- 
guridad huridico y economia. Esakinan 
ta forma un menasa pa bienestar di 
poblacion y futuro di Antia Hulandes 
yAruba. 

Ta p’e motibu aki Hulanda kier haci uso 
di e proceso di cambio estatal tambe 
pa contribui na aumentá efectividad di 
gobernacion di e islanan. 

Den e acuerdo di gobernacion 
di 7 di februari 2007 a confirmá 
reorganisacion di gobernacion di 
Antia Hulandes y e profundisa- 
cion corespondiente di e coop- 
eracion, y a expresá cu lo aspirá 
pa yega na acuerdonan similar 
cu Aruba. 

E organisacion corespondiente 
di gobernacion riba un base di 
efectividad y cu bon contról ta 
un balor agregá di Reino. 
Aumento di efectividad di gober- 
nacion di e islanan ta prim- 
eramente responsabilidad di e 
islanan. Ta solamente cu envol- 
vimento di e islanan mes nan 
desaroyo por ta exitoso. Esaki 
ta conta den un grado alto p’e 
islanan cu ta óf kier bira un pais 
independiente dentro di Reino, 
pero tambe p’e islanan cu ta haña 
laso mas fuerte cu Hulanda. En 
breve: Cu mas efectividad di 
gobernacion e islanan por sirbi 
e ciudadano mihor y t’esei t’e 
punto central den e proceso di 
cambio aki. 

Hulanda lo inverti den e base in- 
stitucional, organisando sosten 
p’e Gabinete di e Gezaghebber- 
nan. Siguramente den e periodo 
di preparacion pa yega na cambio 
di status di Bonaire, St. Eustatius 
y Saba entrante 15 di decémber 
2008, esaki lo contribui pa yega 
na un posicion di salida fuerte, 
pero tambe despues di esei e 
entidadnan nobo lo por haci 
bon uso di sosten pa solucioná 
cualkier problema inicial. E sos- 
ten lo consistf di conocemento 
experto riba tereno financiero, 
económico y hurfdico. 
Fortificacion institucional ta un 
tema importante den e maneho 
di cooperacion for di 2008. Esaki 
ta haci posibel pa sostené inicia- 
tivanan di parti di e islanan riba 
e tereno aki. 


Haci compras, 
come, relaja y 
diverti! 

Bana Island, Beauty and the Beast, Body 
Rage, Cafe the Plaza, Captain Cook's 
Minimarket, Champagne, Creatique, 
Discovery Travel, Dunkin Donuts, Grand 
Cafe Tropical, G & O Italian Fashion, 
Haagen Dazs, Hairstudio Figaro, He Men's 
Fashion, Hung Paradise, Javaruba, Jewels in 
Paradise, La Estancia, Magic Island, 
Maraca's, Mopa Mopa, Rage Silver, Rage 
Oro, Renaissance Marina, Sbarro, Scandals, 
Seashellls, Shabby Shic, State of the Art, 
Subway, Sugarbird Too, Sun Specs, 
SurfShop, Sushi-Ya, Taco Bell, The Dutch 
Pancakehouse, The Villa, The Waterfront 


RENAISSANCE. 

MARKETPLACE 

Habri For di 10’or di mainta te cu anochi laat. 
*Diferente tiendanari tin diferente orario 

Ady Thijsen den su stress ta reacciona agresivamente riba periodista 

E mester repasa su consenshi y no baha su frustracion riba hende cu ta haci su trabao 


ADY Thijsen den entrevista cu report- 
ero, den un forma basta agresivo a 
contesta algun di su preguntanan, y 
hasta a tilde di ta hinca su mes den su 
asuntonan personal. 

A bisa Thijsen cu e comentarionan riba 
su situacion financiero y te cu hasta 
a yega n’e mei miyon cu e lo a haya 
a bin dor di e declaracionnan di su 
propio colega di partido na un medio 
di prensa. 

Ta trata aki di Dirk Dumfries cu awe 
ta core pa su declaracionnan, pero e 
medio di comunicacion ta para pa su 
publicacion. 

Aki ya caba den un tono altera Thijsen 
a bisa cu e no ta acepta loke Dumfries 
a bisa, caminda cu Dumfries duna di 
conoce cu e reportero a saca su de- 
claracion for di contexto, pero cu esei 
ta keda na dje, cu e no tabatei. 


Ademas cu no ta na dje pa bisa si 
Dumfries ta papia berdad of e report- 
ero, cu e ta kere cu e reporteronan ta 
haci nan trabao serio, pero e ta kere cu 
e cosnan aki no mester bin, pasobra e 
no ta parti di trabao. Cu su problem- 
anan personal no tin nada di haber cu 
su trabao como Parlamentario. 

Lider di fraccion di MEP, Ady Thijsen a 
wordo puntra tambe riba e comentari- 
onan cu ta bisa cu forza e reunionnan 
aki te oranan lat di anochi, pasobra e.o. 
Ady Thijsen mes mester bai di biahe, el 
a bisa cu den pasado tin un cantidad di 
reunion cu a bai te den oranan di mar- 
duga y cu hendenan tin cu stop di busca 
hustificacionnan pa ora ta haci algo. 
Siguientemente a bin e parti caminda 
Ady Thijsen a bira hopi agresivo den 
su tono di voz. 

Reportero: “Biahe di trabao?” Thijsen: 


“Esei no ta interesabo ki mi ta haci. Bo 
trabao ta pa cuestiona loke mi trabao ta. 
Ora mi ta traha aki dennan y mi ta sirbi 
pueblo, esei ta bo trabao pa cuestiona- 
mi, no ta bo trabao pa cuestionami den 
mi bida priva of den whatever si mi tin 
cu haci”. Reportero: “Bo ta bai Bolivia 
pa un biahe di trabao”. Thijsen: “Ken a 
bisa cu mi ta bai di biahe? Bo a wak mi 
ta bai den un biahe?” Reportero: “No, 
bo coleganan tabisa...”. Thijsen: “No, 
bai papia cu nan anto, pasobra ami ta 
doño di curpa, ami por bisabo si mi ta 
bai si of no y si mañan mi dicidi cu mi 
ta bai, mi ta bai. 

Si mi dicidi cu mi ta bai otro luna, mi 
ta bai otro luna. Esei ta mi privacidad 
toch? Awor si ta bon. Mi kiermen ta 
unda nos ta bai den e pais aki e ora. Mi 
kiermen Speed bo ta bai hopi leu si”. 
Reportero: “Cu bo ta bai pa un biahe di 


trabao pa Bolivia, ta berdad?” Thijsen: 
“Tin un trabao di Bolivia, pero ami no 
ta bai, pero mester stop di mete den 
cosnan di privacidad, haci e contenido 
mas importante, e parti di trabao. Boso 
traha pa bienestar di e pueblo aki, boso 
tambe tin cu duna di boso banda”. 
Esaki sinceramente no ta manera pa 
trata cu un periodista cu simplemente 
a haci e pregunta riba un biahe di TRA- 
BAO pa Bolivia, cual por cierto a wordo 
treci dilanti pa otro miembronan di 
Parlamento. 

Conseho na Ady Thijsen ta pa no baha 
su stress riba medionan di comuni- 
cacion, nos tei pa haci nos trabao, y 
purba di presenta e hechonan manera 
a tuma lugar, basando nos mes riba in- 
formacionnan concreto y no influencia 
pa lidernan politico of di cualkier otro 
indole. 


E programanan di cooperacion cu e entidadnan 
Antiano ta yega na nan fin den 2007 


DEN formulamento di temanan p’e maneho di 
cooperacion nobo a tene cuenta cu e programanan 
cu ta coriendo y e puntonan di enfoke mencioná 
den e Acuerdo di Gobernacion pa cooperacion: 
Mantencion di lei, bon gobernacion, previsionnan 
social, educacion y idioma Hulandes y finansa 
publico. E maneho di cooperacion cu Bonaire, St. 
Eustatius y Saba lo tin como meta pa prepará e 
islanan aki mas mihor posibel p’e status di entidad 
publico dentro di Hulanda. 

En bista di e capacidad di ehecucion limitá n’e islan- 
an aki y e duracion limitá, lo formulá programanan 
simpel pa cada isla den estrecho consulta. 

P’esei lo integrá tur e cantidad di programa y pre- 
supuestonan parcial cu ta coriendo, den un solo 
programa dentro di cua ta yega na acuerdo riba un 
cierto cantidad di tema. E forma aki di cooperacion 
ta terminá asina e tres islanan haña nan status di 
entidad publico. 

Pa St. Maarten y Córsow meta di e maneho di 
cooperacion ta pa tanto sostené combersacion di e 
islanan den paisnan dentro di Reino como amplia 
autonomia riba tereno di bon gobernacion, man- 
tencion di lei y desaroyo socio-económico. 

Unabes Hulanda tuma gran parti di e debenan di 
Gobiérno di ámbos isla over, si practicá un maneho 
di presupuesto sano y un maneho financiero eficas, 
cu lo ta un punto di atencion di e entidad di supervi- 
sion financiero, lo bini espacio pa un maneho nobo 
riba presupuesto di e islanan mes. 

Aki e comparacion cu Aruba ta na su lugar. E tempo 
ayá a cumbini cu Aruba pa caba cu e relacion di 
cooperacion poco-poco den fase. Tambe cu Córsow 
y St. Maarten lo tene consulta tocante un posibel 


fin na uso di recursonan Hulandes pa cooperacion 
den futuro. 

Cuido pa Monumento na Antia Hulandes 
Durante e periodo di e Gabinete aki lo duna 
incentivo pa reducf e retraso den mantencion 
di monumento na tur isla di Antia Hulandes. E 
monumentonan ta representá un parti importante 
di historia di Reino y p’esei nan tin un gran balor 
cultural y histórico. 

Parti di e monumentonan ta riba Lista di Patrimonio 
Cultural Mundial di UNESCO. Pa esei Gabinete lo 
pone □ 8 mion disponibel p’e periodo benidero, 
reparti riba 4 aña, sacando esei for di e medionan 
pa intensificacion Pilar 6 Gobiérno (“Pijler 6 Over- 
heid) y sector di servicio publico. 

Mantencion di lei 

Ciudadanonan di Antia Hulandes ta pidi pa mas 
seguridad. A dicidi pa sigui cu e cooperacion den 
cuadro di e Plan di Seguridad di Antia Hulandes 
(PVNA) na 2008, teniendo cuenta cu e obhetivonan 
mencioná den e declaracionnan final. 

Na 2006 e promé resultadonan di e cooperacion 
a bira visibel pa medio di e éxitonan cu e aserca- 
mento conhunto di crimen violento. Na 2007 e 
promé resultadonan di mehoramento di maneho 
operacional di e organisacionnan den e cadena di 
mantencion di lei tambe a bira visibel. 

E Plan di Seguridad di Antia Hulandes (PVNA) a 
cuminsá na 2005. E motibo pa intensivá e coop- 
eracion cu Antia Hulandes tabata e grado alto di 
crfmen violento, specfficamente na Córsow, y e 
necesidad pa fortificá maneho operacional den 
henter e cadena di mantencion di lei na Antia. 


Segun discurso di Reina Beatrix 
relaciona cu Prinjesdag 

Lo discuti cu Aruba riba automonia 
desea y efectividad di gobernacion 

LO tene combersacion cu Aruba tambe cu e diferenci- 
anan di opinion tocante e autonomia deseá y efectividad 
di gobernacion. Asina Su Mahestad Reina Beatrix a duna 
di conoce ayera na apertura di Prinjesdag. 

Pasobra t’asina cu den e Acuerdo di Gobernacion ta bisa 
cu relacioná cu organisacion di gobernacion lo aspirá pa 
yega cu Aruba na areglonan similar n’esnan cu a sera cu 
e entidadnan Antiano na fin di 2006. 

Un factor cu tambe ta influenciá esaki ta cu tin indica- 
cion di incidentenan relacioná cu gobernacion cu cierto 
regularidad. 

Gabinete ta proponé un diálogo cu Aruba pa logra me- 
horamento y pone eseinan den e contexto mas amplio di 
adaptacionnan den cuadro estatal y combersacionnan 
tocante terminacion di e programa di cooperacion na 
2009. 

Finansa publico 

Den e comision cu a instalá pa finansa publico y den Con- 
seho di Minister di Reino ta discuti desaroyo di finansa 
publico Arubano regularmente. Danki na un desaroyo 
económico faborabel Gobiérno di Aruba por logra do- 
minio di e déficitnan riba presupuesto y córta subida di 
e porcentahe di debe pa medio di algun medida dirigi. 
Maneho di cooperacion y mantencion di lei 
Na final di 2001 a acordá pa planea un benchmark como 
punto di referencia den tempo na 2007 pa papia tocante 
continuacion y profundisacion di e relacion den cuadro 
di desaroyo na 2009. 

E programa di mantencion di lei na Aruba ta forma parti 
di esaki y p’esei lo inclui e den e discusion. Un punto di 
enfoke importante t’e maneho relacioná cu stranhero. 

Situacion di f 
inanza publico 
di Antia Hulandes 
ta alarmante 

DÉFICITNAN constante- 
mente halto riba presupuesto 
di Gobiérnonan y debenan 
creciente di Gobiérno ta re- 
quirf un asercamento drástico. 
Situacion di finansa publico na 
Antia Hulandes ta alarmante, 
loke a manifestá su mes, entre 
otro, den problema tras di 
problema cu liquides serca 
Gobiérno. 

Den e acuerdonan (Acuerdo Fi- 
nal y Acuerdonan Transitorio) 
cu a sera cu Antia Hulandes, 
Hulanda a declará cu bao di 
cierto condicion e ta dispuesto 
pa sanea e debenan. E condi- 
cion principal ta introduccion 
di supervision financiero riba 
tur e teritorionan insular. 

Pa saneamento di debe Hu- 
landa a reservá un montante 
di □ 2.2 mil mion den e in- 
forme interino di presupuesto 
(“voorjaarsnota”) na cumin- 
samento di 2007. 

Ministerio di Finansa Hulan- 
des ta activamente envolvf 
den drechamento di maneho 
financiero n’e teritorionan 
insular. Ta anticipá cu na 2008 
e entidad di supervision lo ta 
operacional na tur e teritorio- 
nan insular. Asina e entidad di 
supervision ta den operacion, 
por cuminsá cu saneamento 
di debe y di retraso den pago, 
conforme e acuerdonan. Ta 
anticipá cu den di dos mitar 
di 2007 lo por cuminsá cu e 
saneamento aki pa Bonaire, 
St. Eustatius y Saba. 

Banda di saneamento di debe 
Antia Hulandes tin mester di 
un maneho socio-económico 
cu ta faborecé reforma y ac- 
cion drástico. Iniciativa Social 
Económico (SEI) ta un es- 
tfmulo significante dentro di 
e maneho di cooperacion. Den 
cuadro di SEI ta traha agénda 
di maneho pa cada isla, cu ta 
contené medidanan concreto 
pa yega na un desaroyo socio- 
económico duradero. 


Ady Thijsen: 

“Si tur di nan pensa manera mi, e pais aki ta bai dilanti” 

Cu esaki el a duna un bevret van onvermogen na su coleganan di fraccion 


TA parse cu Ady Thijsen ta 
sufri di delirio di grandeza, of 
ta purba camufla su falta di 
curashi cu comentarionan cu 
ta lagu’e mustra cu e ta practi- 
camente un ‘super heroe’. 

Un biaha mas el a bolbe hinca 
religion den declaracionnan 
bisando cu e tin fe den Dios y 
cu ningun hende ta kite for di 
dje, ni Rudy Lampe. 

“Ami ta kere cu fe bo ta bai 
dilanti, fe, determinacion y 
perseverancia...Si tur di nan 
pensa manera mi, e pais aki 


ta bai dilanti”. 

Segun Ady Thijsen e por bisa 
esaki pasobra pueblo di Aruba 
kier confianza den politiconan 
(Red: Ki tipo di confianza por 
tin n’e momentonan aki den 
un politico cu a demostra di ta 
un tiger di papel?), y cu ta esei 
ta loke e ta haciendo awor, 
duna confianza n’e pueblo, cu 
den Parlamento tin un hende 
cu por haci pregunta, cu un 
hende por haci cambio. 

(Red: Cu e palabranan aki 
simplemente e ta dunando 


un bevret van onvermogen na 
specialmente su coleganan di 
partido MEP, n’e fraccion cu e 
ta lidera, ya cu si interpreta su 
palabranan, e unico cu por of 
a durf di haci esaki ta e mes, 
ningun mas. 

Ta tristo pa mira con un Ady 
Thijsen ta baha cabez, ta 
doblega, y despues e ta in- 
sinua cu e ta mihor cu su 
coleganan, sufriendo asina un 
delirio di grandeza. Ta manera 
nan hendenan mes ta bisa, 
el a sucumbi pa placa, cu el 


a haya for di un compania di 
seguro). 

Despues el a bisa cu e no ta bai 
haci cambio pa interes di otro, 
cu e ta traha pa pueblo y cu ta 
pueblo mester huzgu’e y no un 
grupito, cu pasobra nan ta bai 
grita na fabor di oposicion, pa- 
sobra nan a pensa cu un di nan 
por a bira Minister anto nan 
por bira coordinador (Red: Na 
ken e ta referi aki, si e t’asina 
sigur di esaki, e lo mester a 
duna nomber tambe). 


Apesar di diferencia riba tereno estatal, poblacion di e islanan a opta 
pa keda den Reino Hulandes 


AUNKE e aspiracionnan di e islanan riba 
tereno estatal ta mustra diferencianan es- 
ensial, poblacion di tur e islanan di Antia 
Hulandes a opta pa keda forma parti di 
Reino. Corsow y St. Maarten a opta pa un 
status di Pais den Reino. 

Bonaire, Saba y St. Eustatius a opta pa 
un laso mas estrecho cu Hulanda. Con- 
secuentemente, tur e islanan ta opta 
tambe pa desmantelacion di Pais Antia 
Hulandes. Asina Su Mahestad Reina 
Beatrix a duna di conoce ayera na oca- 
sion di Prinsjesdag.A base di e Acuerdo di 


Liñanan General (“Hoofdlijnenakkoord”) 
cu a sera na 2005 a cuminsá un proceso 
di conferencia cu e meta pa atendé e pun- 
tonan di stagnacion mencioná mas ariba 
conhuntamente y paralelo. E proceso aki 
no tabata simpel, pero como resultado di 
diálogo mas intensivo entre e partnernan 
den Reino a concretisá acuerdonan final 
na october y novémber 2006 y un acuerdo 
transitorio na februari 2007. Despues cu 
inicialmente teritorio insular di Corsow no 
a aprobá e acuerdo di novémber2006, Con- 
seho Insular a dicidi najilli 2007pajóin e 


proceso di structura estatal atrobe. 
Hulanda a duna e desicion aki un bon- 
bini positivo. Pa realisá e deseonan die 5 
teritorionan insular diAntiaHulandes riba 
tereno estatal, naturalmente mihor cos ta 
pa atendé e asunto conhuntamente. 

Dia 29 di augustus 2007 e resolucion di 
Conseho Insular a resultá den seramento di 
un acuerdofinal entre Corsow, Hulanday 
Pais AntiaHulandes. Corsowy Hulanda lo 
mestersigui traha riba comunicacion habri 
y reciproco , poniendo confianzay respet na 
promé lugar. 


Pa comerciante Minister Lopez ta 
saca man, pero e pobernan mester 
yuda nan mes 

PARLAMENTARIO di partido AVP, Benny Sevinger, kende a 
haci un tremendo investigacion pa loke ta trata tratamento di 
presupuesto di Minister Marisol Lopez-Tromp, specialmente 
riba tereno di Infrastructura a comenta riba e desaroyo di e 
reunion aki. 

E1 a duna di conoce cu e no ta satisfecho, primeramente pa- 
sobra ta trata di un presupuesto cu ta casi un aña laat. Tambe 
cu fraccion di AVP ta desaproba e maneho cu e Minister a hiba 
specialmente durante e aña aki, caminda cu Minister ya no tin 
interes pa e parti social y e parti di enseñansa, simplemente e 
ta hincando tur su tempo den e parti comercial di dunamento 
di tereno na amigo y campañadornan. 

Mientras tanto Minister ta bisa cu no tin pobreza y cu e perso- 
nanan cu ta biba bao di e bestaansminimum nan mes mester 
mira con nan ta soluciona nan problemanan, pero di otro banda 
pa un persona manera Maurice Neme si Minister hasta a dune 
un total di 7 tereno te unda cu sa, cual ta costa mas di 11 miyon 
florin na balor comercial. 


Presidente di Parlamento a demostra su imparcialidad 

A bisa cu reunionnan lo dura te 8’or di anochi, 
pero pa biahamento a caba te marduga 

RUDY Lampe, lider di fraccion di RED a comenta riba e reunion 
di tratamento di presupuesto di Minister Marisol Lopez-Tromp 
cu a dura te 4’or di marduga. 

E1 a cuminsa na bisa cu Presidente di Parlamento no ta neutral, 
cu el a cancela e reunion aki pa mas cu un siman pa un miembro 
di fraccion di MEP biaha pa Parlatino na Sao Paulo, y aworaki 
pa motibo cu tin otro biahamento pa Parlatino diabierna mester 
caba cu tur e presupuestonan durante e siman aki. 

“Anto e ora ei no ta importa si mester keda te den marduga, 
contrario n’e principio cu el a anuncia na inicio, cu tur reunion ta 
bai ta te 8’or mas o menos di anochi p’e personal di Parlamento 
cu tin famia pa atende. 

Cu e si no kier ta inhumano pa laga e personal traha te den 
oranan di marduga”. Pero mirando e proximo biahe pa Parlatino 
a dicidi di pone e principio ei un banda y a laga personal traha 
te den marduga. 

Pa Rudy Lampe, esaki ta demostra cu Presidente di Parlamento 
ta organiza e agenda segun interesnan di fraccion di MEP y pesei 
tur ta sufri p’e imparcialidad aki. 

Despues di un 
investigacion haci 

Uniform di GNC 
ilustra na Punto 
Fijo, ta uno bieu y 
no ta ser usa 
actualmente 

RELACIONA cu un articulo 
titula: “Kende ta bai cu uni- 
form di Polis y Warda nos 
Costa den night club na Punto 
Fijo?”, cual articulo a sali den 
e matutino DIARIO di 14 di 
september ultimo, gerencia di 
Instituto Alarma y Seguridad 
Aruba (IASA), departamento 
cu ta encabesa e secion Guar- 
da nos Costa (GNC) a haci un 
investigacion interno y kier a 
trece lo siguiente pa dilanti: 

E persona cu ta aparece riba 
e foto den dicho corant no ta 
conoci pa personal di Guarda 
nos Costa, y definitivamente 
no ta emplea tampoco den di- 
cho departamento. Tampoco 
gerencia ta kere cu mirando e 
riesgonan di nan trabou, cu e 
personal di Guarda nos Costa 
lo biaha y usa nan uniform den 
lugarnan publico na Venezu- 
ela of na Colombia. 

For di october 2006, personal 
di Guarda nos Costa a haña 
uniform cu diseño nobo di 
IASA, pues e palabra “ Korps 
Politie Aruba” ya no ta aparece 
riba e uniform di Guarda nos 
Costa. 

Tambe na mes momento a in- 
strui e personal pa no haci uso 
di ningun uniform of jacket 
cu e insigna di “Korps Politie 
Aruba” pa no trece confusion 
den publico ya cu Guarda nos 
Costa no ta resorta bao di Polis 
mas sino bou di IASA. 

No ta custumber pa pidi e 
empleadonan pa entrega uni- 
form bieu bek, pero mirando 
e confusion cu esaki por trece, 
lo considera si esei lo por ta 
necesario den futuro. 

Cu esaki tambe gerencia di 
IASA ta spera di por a aclarea 
e asunto aki ya cu e por a trece 
e reputacion di e personal di 
Guarda nos Costa den dis- 
puta. 


Estudio di Enfermeria estilo 
nobo na Colegio EPI ta cuminsa 
e prome siman di oktober 2007 

NA aña 2003 Colegio EPI a cuminsa un estudio di enfermeria 
entre Colegio EPI en cooperacion cu Hospital. Esaki pa logra un 
laso estrecho entre teoria y practica. 

Colegio EPI a instrui y guia e studiantenan den nan prome aña 
cu entre otro e parti teoria y den e di dos aña di e estudio e stu- 
diante ta drenta practica na Hospital. 

Aña pasa Hospital a pone EPI na altura di no lo sigi cu e coop- 
eracion aki mas, pasobra Hospital lo tin suficiente trahador 
caba den enfermeria. 

Mirando cu tin otro instancianan di cuido cu si tin e necesidad 
di mas trahador den cuido y enfermeria, EPI a haya necesario 
pa busca otro medionan pa sigui cu e estudio di enfermeria y a 
haci cambio n’e structura di e estudio di enfermeria. 

E cambionan aki mester di aprobacion di autoridadnan com- 
petetente. Entre otro ta importante pa percura pa mantene e 
calidad di e estudio ofreci. Studiantenan cu caba nan estudio 
mester garantia di un estudio di bon calidad pa asina e tin bon 
aceptacion di e sector laboral. 

E documentacionnan pa cu e cambio di e structura di e estudio 
di enfermeria awor a wordo entrega por completo. Departa- 
mento di Enseñansa, Inspector pa Enseñansa Profesional y 
Minister mester evalua si e structura di estudio di enfermeria 
adapta ta cuadra cu e calidad cu ta wordo exigi pa cu e estudio 
di enfermeria y tambe mester a analisa si e gastonan envolvi ta 
presupuesta. Aki ta trata di entre otro gastonan adicional pa 
stage cu Gobierno mester cubri pa e studiante . 

Mientrastanto e autoridadnan competente a haci e trabaonan 
necesario y a dicidi cu e estudio di enfermeria lo cuminsa e prome 
siman di october 2007. 


Minister Lopez-Tromp ta 
indica cu e tin placa y e no 
ta parti di e populacho 

RUDY Lampe a comenta cu e ta hopi decepciona den e con- 
testanan duna door di Minister Marisol Lopez-Tromp durante 
tratamento di su presupuesto. 

Segun lider di fraccion di RED, el a haci preguntanan serio y 
a haya como contesta di Minister Lopez-Tromp si e ta usa of 
no lingerie di marca exclusivo, cu e si como Minister no ta usa 
huurgrond of erfpacht manera e resto di pueblo, cu e no mester 
di fabornan aski, pasobra e tin placa, e ta independiente di e 
tipo di fabornan aki. 

Esaki mientras cu un Rudy Lampe si ta biba riba un huurgrond 
y tin añas ta wardando pa haci e pida tereno erfpacht, mescos 
cu mayoria di e pueblo. 

Segun Rudy Lampe, Minister Marisol Lopez-Tromp a bin cu e tipo 
di atakenan personal y mustra cu e si supuestamente no ta parti 
di e populacho, contrario na temporada di eleccion, pasobra e 
ora si e tin mester di e supuesto populacho. 

Lampe ta haya cu e tipo di contestanan aki a decepcione, cu ta 
bai riba tereno personal y no ta bai riba e issue. 


Minister Lopez-Tromp ta 
contradeci ley cu su propio 
Gobierno ta bin cune 

LIDER di fraccion di RED a comenta riba un punto cu el a 
cuestiona durante tratamento di presupuesto di Minister Lopez- 
Tromp, esta e holding caminda ta papia di un miyon. 

Lampe ta bisa cu e asunto aki no ta uno priva di e Minister man- 
era e kier presente. 

E ta bisa cu ta trata di un Minister caminda cu su mesun Gobierno 
ta trahando riba un ley contra enriquecemento ilicito di man- 
datarionan. Segun contesta di Minister di Husticia, e concepto 
di ley ta cla, cu un experto di Hulanda a yuda traha riba e ley 
anticorupcion aki y cu Hulanda ta hayando presion internacional 
pa cumpli cu e tratado di Nacionnan Uni contra corupcion. 

E ley aki ta bisa cu un mandatario mester depone via actonan 
notarial kico ta su propiedadnan y na final di su periodo e tin 
cu bolbe mustra via un acto notarial cuanto propiedadnan e tin 
tanto bank accounts como onroerende goederen. Si e mandatario 
a crece den e periodo ey den propiedadnan, den bank accounts 
cu no por wordo splica cu su salario di Minister, e ora ey esey ta 
bira castigabel pa ley, ta wordo papia e ora di enriquecemento 
ilicito. 

Si e ley aki ta bai bira parti di maneho di Gobierno, Rudy Lampe 
no ta compronde Minister ora e bisa cu ta trata di algo priva. Es 
decir, e ta contradeci e ley di enriquecemento ilicito. 

Na lugar di fortifica comisionnan di Parlamento 

Ta prefera sigui cu Paranda Latina 

Segun RED 


DURANTE e programa radial di parti- 
do RED a informa pueblo di e trabao di 
parlamentario Lampe. Fraccion di RED a 
propone pa fortifica e comisionnan legis- 
lativo, pues di parlamento, cu ta regarda 
e diferente topiconan cu e comisionnan 
ta traha cu ne. Manera ya ta un cus- 
tumber RED ta bini cu proposicionnan 
positivo pa mehora e funcionamento di 
parlamento. Den commission central a 
trata instalacion di e comisionnan fiho y 
special di parlamento pa 2007-2008. 
RED a propone pa e comisionnan aki 
bira di tal forma cu nan ta controla e 
portofolionan paralelo na e diferente 
ministerionan. Den e caso aki un com- 
mission lo trata p.e. e asuntonan di 
Ministerio di Asuntonan General, pues 
WEB-Elmar tur loke ta cay bao di e cart- 
era. E proposicion aki ta basa riba e ten- 
dencia cu tin na e.o. Hulanda y paisnan 
di America Latina pa fortifica e control 
di e ordo legislativo (parlamento) riba 
esun ehecutivo (ministernan) na un 
manera debido. 

E ventaha ta cu e proposicionnan di ley cu 


ta bini di e ministernan ta wordo debati/ 
discuti, ta busca expertonan promer den 
e reunionnan di e comisionnan perma- 
nente. E presupuestonan (p.e. di 2008) 
ta wordo discuti primeramente den e 
comisionnan legislativo. Si tin amande- 
ment, caminda cu si tin parlamentario 
cu kier cambia e recursonan, dunanan 
otro destino, esaki por wordo carga pa 
e comision liber di color politico. Esaki 
lo evita cu durante reunionnan publico 
lo bini cu amandement caminda cu ya 
no tin tempo pa studie y mira e em- 
bergadura di esaki. Asina parlamento 
por tin un impacto riba gobierno, pues 
e control cu mester tin. Rond mundo 
comisionnan legislativo ta hunga un 
rol mas importante den e trabaonan 
di parlamento. Lamentablemente tur 
tres fraccion di MEP/AVP y MPA a bay 
contra. Nan tur tres a haya di antemano 
por escrito pa studie. Tur tres a scohe pa 
keda cu e forma tradicional. Pues pa e 
sistema cu comisionnan permanente cu 
trata topiconan, di cua varios nan a reuni 
cero biaha henter aña. Pues nan no ta 


funciona, esta e parlamentarionan. 

Cu e proposicion di RED lo a haci uso 
optimal di e experticio di professional 
cu ta traha na parlamento. Actualmente 
nan no ta hayando e debido trabao pa 
duna apoyo na e comisionnan di par- 
lamento. 

Pues Aruba lo spera den e aña parla- 
mentario nos dilanti e mesun tipo di 
parlamento manera semper a conoce, ya 
cu nan no ta dispuesto pa acepta cambio. 
Talvez nan ta mira e proposicion di RED 
como mas trabao, mas dolor di cabes. 

En cambio pa loke si ta trata e viahenan 
pa Parlatino, nan tur ta VOOOOOR y 
sigui cu e Paranda Latino. Loke nos ta 
yama como un malgastamento di placa, 
ya cu nunca ningun parlamentario cu a 
bishita un di e atractivo paisnan latino a 
presenta un rapport. Semper a bisa di a 
ricibi mas experencia, pero un experen- 
cia cu nan a tene pa nan so. Un Parlatino 
cu ta costa Aruba Awg 20.000 na miem- 
brecia annual y tur e gastonan envolvi 
di viaha, estadia etc manera ya RED a 


trece dilanti na varios occasion. Y cada 
biaha un miembro di fraccion di MEP 
viaha reunionnan no ta wordo yama cu 
e miedo cu nan lo no tin e mayoria na 
momento di trata un ley of presupuesto 
di pais Aruba. 

E propio Brasil cu tin e sede na Sao 
Paolo a anuncia di lo no financia, di lo 
sera esaki, na December 2007. E pais 
gigante aki, cu tanto recurso, a dicidi di 
no lo hinca mas placa den esaki. Awor un 
pais chikito manera Aruba cu asina poco 
recurso, caminda cu p.e. mayornan di 
studiantenan di Colegio Arubano mester 
tene fundraising pa drecha skol sit a 
sigui participa na e fiesta latino. Lamen- 
tablemente MEP a bay completamente 
en contra di e proposicion di RED di sali 
di Parlatino, y AVP y MPA no a duna nan 
opinion, permitiendo MEP bay contra, y 
no a sostene RED. Di e forma aki a duna 
nan blessing pa e Paranda Latino conti- 
nua. Asina tambe tur tres a yena e lista di 
esnan cu proximamente, e aña aki ainda 
lo viaha pa Parlatino. Di parti di RED nos 
si ta sigui boga pa cambio!!! 


No tin placa pa cuminsa Centro di Cuido pa nos grandinan 


MPA a puntra Minister Lopez-Tromp pa 
duna un splicacion dicon e construccion 
di Centro di Cuido na San Nicolas no 
a cuminsa te cu awe? Minister Lopez- 
Tromp a priminti pa hopi aña un centro 
di cuido pa nos grandinan. Plan grandi 
a wordo traha con e centro mester ta. 
Ainda nos por corda cu a pone 
prome piedra na San Nicolas. 

Pero te awe nada. 

Loke ta mas tristo cu den e con- 
testanan di Minister e la splica 
cu no tin placa. Awo Minister 
ta negociando e financiamento 
na FCCA pa e proyecto aki. MPA 
kier sa dicon Minister a laga 
pueblo kere cu tur cos tabata 
cla caba? Cu realidad ta cu e no 
tabata cla. No a pone placa riba e 
presupuesto pa e centro aki. Kier 
men a priminti algo cu nunca lo 
a bira realidad pasobra no taba- 
tin placa. Wega a wordo hunga 
atrobe cu San Nicolas. 

MPA ta exigi un splicacion di 
Minister kico a pasa. Mas im- 
portante ta con sigur e finan- 


ciamante via FCCA ta? MPA a puntra 
explicacion di Minister pakico Minister 
a duna preferencia pa traha e edificio di 
INFRAstructuur prome enbes di centro 
di cuido pa San Nicolas? Minister a logra 
financiamento pa e edificio aki, pero te 
awo ta tratando cu esun di centro di cui- 


do na San Nicolas. Pakico e edificio Infra 
ta mas importante cu centro di cuido pa 
nos grandinan? Si no tin placa djis bisa 
esei, aunque cartera di Minister a haya 
37 miyon extra. Den contesta Minister 
a splica cu e ta wardando riba e placa 
di Plant Hotel. 


Pero esaki ta contradictorio atrobe cu 
Minister ta negociando cu FCCA pa logra 
haya financiamento. Mirando e conte- 
sta di Minister lo tuma hopi aña ainda 
prome cu construi e centro di cuido na 
San Nicolas. 




•It 


aruba 


ANUNCIO 

Post Aruba N.V. ta participa na tur su clientenan, 
cu Diabierna 21 di september debido na un 
actividad interno di Post Aruba, tur su oficinanan 
lo ta sera e dia ei. 

Nos oficinanan lo ta habri normal riba 
dialuna 24 di september. 


Atentamente 

Gerencia. 

Mientras cu Ministerio Publico ta para wak na banda 

Terenonan ta wordo otorga y despues bendi pa miyones 


TERENO-GATE ta birando dia pa dia 
mas un realidad tristo pa nos pueblo. 
E ultimo simanan hopi documentonan 
comprometedor ta circulando den 
prensa y ministerio publico no ta lanta 
un dede. Ta parse cu nan no ta lesa 
corant, sigui noticieronan radial of di 
television. E actitud lax inexplicabel aki 
ta causando consternacion den pueblo 
y consecuentemente hopi ta puntra si 
di berdad ta existi un estado di derecho 
ainda na Aruba. E aparente manipu- 
lacionan den asuntonan di ministerio 
publico e ultimo añanan aki a causa cu 
awe nos tin un Ministerio Publico cu ta 
hopi aparta for di e realidad politico 
di nos isla. Terenonan ta wordo bendi 
pa prijsnan miyonario. Y e terenonan 


aki ta e mesun terenonan cu algun 
tempo prome a wordo otorga na cierto 
comerciantenan cu coneccion estrecho 
cu minister Marisol Lopez-Tromp. 
Esey kiermen cu tin un corupcion cu 
terenonan di pueblo. Minister ta otorga 
un tereno y despues cu tur tramitenan 
ta completa, ta bende e terenonan na 
prijsnan astromico. No ta un secreto 
publico cu un di e comerciantenan 
aki ta sr. Neme. E comerciante aki, 
segun e mesun palabranan di Marisol 
Lopez-Tromp, tawata un contribuidor 
di su campaña politico. E comerciante 
aki a hasi uso di varios fabor di Min- 
ister Marisol Lopez-Tromp pa haya 
terenonan di pueblo. E tin un conec- 
cion hopi visible tambe cu un otro 


comerciante (cu lo ta empleado di su 
jiunan) cu a hasi un peticion pa haya 
un tereno di 27 mil meter cuadra banda 
di area di hotelnan. E comerciante aki 
a haya e tereno tambe. Den medio- 
nan di prensa a sali un recibo tambe 
di e pago pa e tereno aki cu Minister 
Marisol a otorga. E cheque a resulta 
di ta di sr. Neme. Esaki ta djies un di e 
tantisimo casonan di tereno cu ta liga 
na Minister MArisol-Lopez-Tromp. Tur 
e pruebanan aki ta ariba mesa. Kiko 
husticia ta warda pa hasi algo cu e 
caso aki? Pa hasi e asunto aki bira mas 
misterioso, a sali den publicidad tambe 
un documento cu ta mustra cu Marisol 
Lopez-Tromp lo a haya 1 miyon di 
florin fia for di un compania off-shore 


estableci na Corsow, esta Abundance 
Holding NV. Ken ta doño di e miyon 
di florin aki, niun hende no sa ainda. 
Ora tipo di documentonan asina sali 
den publicidad, no ta responsabilid di 
(por ehempel) Landsrecherche pa in- 
vestiga? Si en caso Landsrecherche no 
actua, por lo menos funccionarionan 
di Ministerio Publico mester cuminsa 
un investigacion. E misterio di tur e cos 
aki ta pa kiko funccionarionan di hus- 
ticia ta asina inactivo. Loke si no ta un 
misterio ta e hecho cu henter e asunto 
aki ta hole corupcion den dia cla. Pero 
mas cu claro nada lo sali afo (of wordo 
aclarea) si e entidadnan responsabel pa 
salva-guardia nos estado di derecho no 
actua awo! 


Workshop Self Esteem - Positive Thinking 



FUNDACION Parlamento 
Hubenil Aruba a organisa un 
workshop 13 september ’O7 
unda cu nos tabata tin e honor 
di por tin Sister Devki Ramsa- 
hai di Brahma Kumaris World 
Spiritual University. Sister 
Devki ta origen di Guyana y 
ta forma parti 25 aña caba 
na Brahma Kumaris World 
Spiritual University. Sister 
Devki ta actualmente e na- 
tional coordinator di Brahma 
Kumaris na St. Maarten. Sister 
Devki a yega di duna diferente 
conferencianan, workshops 
den diferente parti di Caribe, 
manera: Guyana, Trinidad, 
Surinam, Barbados, Jamiaco, 
Curacao, Bonaire y Aruba. 
Sister Devki a duna e hoben- 
nan un workshop tocante ‘Self- 
esteem/ Positive Thinking’. E 
workshop aki tabata special 
pa e hobennan di Parlamento 
Hubenil encombinacion cu 
hobennan di diferente dis- 
tricto di Socialezaken hunto 
cu e hobennan di Orthopeda- 
gogisch Centrum. E atardi aki 
e hobennan a siña cu tur cos 
ta nan mente, ta keda na nan 
mes con nan ta pone un stop 
na un situacion y cu un mente 
positivo bo por logra tur bo 
soñonan den bida. Mente 


positivo ta yama positivismo. 
Cu nos ta un ‘living magnet’, 
cu kiko cu bo atrae den bo 
bida mester ta den harmonia 
cu bo pensamentonan. Bo lo 
bai topa hendenan, evento- 
nan, circumstancianan cu bo 
tin mester pa bo completa bo 
goalnan den bida. E Hoben- 
nan a haya dos sorto circulo 
di pensamento, un circulo 
negativo y positivo. Unda e 
hobennan por bin reflecta y 
pensa ta cua di e circulonan 
nan tabata sigui y lo kier sigui 
awor. Unda nan a bin com- 
pronde cu mester pone enfasis 
riba e ciclo di pensamento 
positivo y cu sigur tur cos 
lo bin bon. Un di e slidenan 
di presentacion tabata bisa: 
‘Wak bo pensamento, nan ta 
bira palabra; Wak bo palabra, 
nan ta bira action; Wak bo ac- 
tion, nan ta bira habitonan; 
Wak bo habitonan, nan ta bira 
karakter; Wak bo karakter, 
nan ta bira bo destino.’ 

Na e di dos parti di e Work- 
shop Sister Devki a duna cada 
un hoben un palabra pa nan 
por trece dilanti kiko nan por 
a siña of saca afor di e presen- 
tacion. 

Unda cu hobennan a laga nan 
voznan rezona y duna nan 


opinionnan na otro. Casi na 
final un paar di mayornan a 
bin ‘join’ e workshop unda e 
hobennan tabata conta na e 
mayornan kiko nan a siña y 
experiencia. Unda na final 
e hobennan y mayornan a 
intercambia idea, opinionan 


cu otro. 

Na final e presidente di Aso- 
ciacion Conseho Hubenil a 
duna Sister Devki un Danki 
na nomber di Fundacion Par- 
lamento Hubenil y tur esnan 
cu tabata eynan presente. 
Despues tur hoben a haya nan 


certificado di participacion. 
Un Danki special ta bai na 
Web NV pa cu nos por tabata 
tin Sister Devki cerca nos. Un 
danki di curazon ta bai pa Sis- 
ter Devki mes, cu ta straaluit 
asina un tranquilidad, amor 
pa cu otro. 

E’la bai mucho leu cu su preguntanan 

Y a worde aresta 



E studiante Andrew Meyer na momento di su aresto 


UN studiante di Universidad 
di Florida a worde deteni y 
someti na interogacion pa 
agentenan di seguridad ora 
e’la haci mal uso di su turno 
pa haci pregunta na senador 
John Kerry (ex-candidato 
presidencial) durante un foro 
den e institucion academico. 
Grabacionnan di e incidente 
cu a aparece den varios portal 
di internet ta mustra con agen- 
tenan tabata wanta, y usa un 
pistol electrico contra Andrew 
Meyer, di 21 aña di edad, pa 
despues saqu’e di e luga. 

Meyer tabata haci pregunta 
na Kerry riba e posibilidad di 
cuminsa un caso hudicial po- 
litico contra president George 
W. Busha, y si Kerry y Bush 
tabata integrante di e secta 
secreto ‘Skull and Bones’ (cra- 


neo y weso) na Universidad 
di Yale. 

“Aparentemente e studiante 
a formula varios pregunta y 
tabata papia sin stop ... te cu 
e’la worde pidi pa stop”, segun 
Steve Orlando, vocero di e uni- 
versidad. “Su tempo asigna a 
caba, nan a paga su microfon, 
y e’la rabia”. 

Den e grabacionnan, mientras 
dos agente tabata tin Meyer 


teni na su brazanan, por a 
scucha Kerry bisa: “Ta bon, 
lagami contesta su pregunta”, 
cu aplauso di e publico. Meyer 
a lucha cu e agentenan cu 
finalmente a domine y saqu’e 
di e sala. 

Orlando a bisa cu lo haci un 
investigacion interno di e 
incidente, specialmente pa- 
sobra a usa un pistol electrico 
policial. 


ElBaradei ta rechaza uso di forza contra Irán 



Mohamed EIBaradei 


E director di e Agencia Internacional di Energfa 
Atomica (AEIA) a critica como “exagera” e 
sugerencianan di ataca Irán y a pidi mundo pa 
corda loque a pasa despues di e invasion di Irak, 
caminda decena di mil di inocente a muri. 

Mohamed ElBaradei a bisa cu uso di forza 
mester ser considera como un ultimo recurso, 
y solamente si e ta autoriza pa Conseho di Se- 
guridad di Nacionnan Uni. 

“Ami lo no papia di ningun clase di uso di forza”, 
segun ElBaradei, director di AEIA respondiendo 
di un forma indirecto n’e advertencianan frances 
di cu mundo mester prepara pa e posibilidad 


di un guera den caso cu Iran haya armanan 
nuclear. 

ElBaradei a bisa cu unicamente e Conseho di 
Seguridad di Nacionnan Uni por autoriza uso di 
forza y e’la urgi mundo pa corda e caso di Irak 
prome cu considera cualquier accion militar 
contra Teheran. 

“Tin normanan con pa usa forza, y mi ta spera 
cu tur hende a siña e les cu e situacion na Irak, 
caminda 70,000 civil inocente a perde nan bida 
pa via di sospechanan cu e pais tin armanan 
nuclear”, e’la bisa prensa. 

Aki e’la referi na e argumentonan clave di Merca 
pa invadi Irak na 2003: cu Saddam Hussein lo tin 
armanan di destruccion masivo, incluyendo ar- 
manan nuclear. Cuater aña despues, ainda no a 
haya ningun di e supuesto armamentonan ey. 

Den declaracionnan cu e’la haci den un reunion 
di su agencia, ElBaradei a urgi ambos partido pa 
tene cuenta cu su declaracionnan. Su comentari- 
onan tabata dirigi na tanto Irán como un grupo 
di nacionnan occidental cu ta alimenta mas san- 
cion di Nacionnan Uni contra Teherán pa esaki 
su negativo di pone un fin na su actividadnan 
di enriquesimento di uranio. 

“Nos mester actua cu calmo”, e’la declara na 
prensa, “nos no mester exagera e asunto”. 

Autoridad ta atribui 
causa di accidente 
na eror di piloto 



Famianan di e piloto di e avion 


AUTORIDAD di transporte tailandes ta apunta eror di e piloto 
como causa di e accidente aereo cu diadomingo ultimo a causa 
bida di 89 persona na aeropuerto di Phuket, segun medionan 
local a informa. 

Voceronan di departamento aereo ta basa nan opinion riba 
grabacionnan registra entre e toren di control y e piloto di e 
avion, cu a dicidi di baha a pesar di e advertencia cu e biento 
fuerte cu tin den e zona por desestabiliza e maniobra. Segun 
e transcripcionnan, e ultimo palabranan di e piloto pa e toren 
tabata: “bahando”. 

E piloto, di nacionalidad indones, a muri despues cu e avion a 
baha y a parti den dos despues di a dal contra mata y murayanan, 
y di varios explosion. 

Sin embargo, e investigacion definitivo ta depende di e analisis 
di e ‘black box’ di e avion, cu ta worde analisa na Merca pa un 
grupo di experto cu lo divulga nan conclusion den un siman. 
Den e avion, un McDonnell Douglas MD-82, tabata tin 130 
persona cu a sali un par di ora prome for di Bangkok cu destino 
pa Phuket. 

Mientras tanto, polis tailandes a indica cu te awo nan a identifica 
21 di e 57 stranheronan cu a perde nan bida den e accidente. 
Gobierno tailandes a convoca un reunion ministerial ayera, pa 
decreta un serie di ayudo di asistencia pa famia di e fayecido y 
heridonan di e accidente. 

Senador estatal di Merca ta demanda 
Dios, como protesta 



Ernie Chambers, senador di Nebraska 


UN senador estatal di Ne- 
braska a presenta un demanda 
contra Dios, acusando e di 
causa cataclismo y sufrimiento 
humano, y di menasa pa haci 
esaki atrobe. 

E senador Ernie Chambers a 
presenta su demanda siman 
pasa, como protesta pa otro 
demanda cu e ta considera 
superficial. E legislador ta bisa 
cu e ta tratando di demostra cu 
cualquier hende por demanda 
cualquier hende pa cualquier 
cos. Den su demanda, Cham- 
bers ta bisa cu Dios a mani- 
festa menazanan terorista 
contra dje y su constituyente- 
nan, a causa temor y “morto, 
destruccion na varios parti, y 
a ateroriza miyones y miyones 
di habitantenan di mundo”. 

E Senador di Omaha, cu no ta 
participa den e oracionnan di 
mainta den e sesion legislativo 
y cu frequentemente ta critica 
cristiannan, a bisa ademas cu 


Dios a causa “inundacionnan 
hororoso, orcannan teribel, y 
tornadonan espantoso”. 

Chambers a señala cu como 
Dios ta tur caminda, e por 
worde demanda aki, y e ta 
buscando un orden perma- 
nente di restriccion contra e 


Todopoderoso. 

E legislador a bisa cu su de- 
manda a worde motiva pa un 
otro cu a worde presenta re- 
cientemente contra un huez cu 
a prohibi uso di a palabranan 
“violación” y “victima” den un 
caso di agresion sexual. 


Meteorito a cai na Peru y afecta salud di hende 



UN meteorito cu a cai na tera den fin 
di siman na e parti ziudoost di Peru cu 
un fuerte explosion, y a provoca mareo 
y dolo di cabez cerca personanan cu ta 
biba den un comunidad cercano, auto- 
ridadnan regional a informa dialuna 
ultimo. 

Siete agente policial cu a yega na e luga 
di e caida, na e departamento surandino 
di Puno, cerca di e frontera cu Bolivia, a 
sufri mareo, sacamento y dolo di cabez 
pa motibo di un holo straño cu ta sali di 
e luga y ta tapa e zona, segun e medico Jorge 
López, Director di Salud di Puno. E agentenan 
policial mester a worde atendi den un centro 
di salud caminda nan a haya oxigeno despues 
di cual nan a worde traslada pa un hospital na 
Puno, Lopez a añadi. 

E obheto di espacio a cai riba tera mei anochi 
di diasabra cu un gran briyo di luz, y ora e’la 
dal e’la genera un temblor di tera cu a alarma 
e habitantenan di e comunidad di campesino 
cercano, Caranca. 

Un cantidad no identifica di habitantenan di e 
comunidad a haya nan mes afecta pa mareo, 
sacamento, y dolor di cabez, segun Marco 
Limache, secretario general di e distrito di De- 
saguadero, na frontera cu Bolivia. 

E meteorito a produci un buraco di como seis 


meter di profundidad y 30 meter di diameter, 
segun Limache y un equipo di saneamento am- 
biental cu a worde manda pa gobierno regional 
di Puno. 

“E crater a cuminsa saca awa herbi y partinan di 
baranca y shinishi a worde haya tur rond di dje. 
E habitantenan di e pueblo ta masha preocupa”, 
Limachea comenta. Testigonan di caida di e me- 
teorito a relata na autoridadnan cu nan a mira 
un bola di candela den cielo y nan a kere cu ta 
trata di un avion na candela, pero autoridadnan 
rapidamente a descarta e posibilidad ey. E zona 
a worde aisla como medida di precaucion. 

Ayera un equipo di medico a biaha pa e luga, 
mientras autoridadnan di Puno a solicita pa 
manda un equipo di experto, cu equipo di pro- 
teccion, pa analisa e muestranan na e luga. 


Arellano Félix ta declara culpabel 
den corte na Merca 

E narcotraficante mexicano 
Francisco Javier Arellano Félix 
dialuna a declara culpabel den 
un corte federal mericano, 
di delitonan cu lo hibe pa un 
condena di prison, si e acepta 
un acuerdo di culpabilidad cu 
lo evita un pena di morto. 

Arellano Félix, di 39 aña, a 
declara culpabel di dirigi un 
organizacion di delincuencia 
organiza y di conspira pa laba 
placa di narcotrafico. Tambe 
e’la acepta confiscacion di 50 
miyon dolar y e yate den cual 
e’la worde captura. Siman pasa, e [ex] Ministro di Husticia me- 
ricano, Alberto Gonzales a dicidi di evita e pena di morto, segun 
fiscal Laura Duffy. 

E mesun dialuna, un asistente di Arellano Félix, Manuel Arturo 
Villarreal Heredia, a declara culpabel di delincuencia organiza 
y conspiracion pa inverti ganancianan ilicito di droga. Fiscalnan 
ta pensa di pidi e sentencia maximo di 30 aña di prison. 
“Gobierno di México ta hopi complaci, no unicamente cu e de- 
cision di no busca e pena di morto, pero tambe cu e resolucion 
di e casonan aki”, Duffy a bisa periodistanan. 

E pena di morto semper tabata un tema di discordia den e rela- 
cionnan entre Merca y Mexico. 

Gobierno mexicano pa hopi aña a bin ta opone e pena di morto, 
aunque recientemente a realiza e mas importante extradicion di 
presunto narcotraficantenan pa Merca. 

Segun e acuerdo, Arellano Félix a yuda e Cartel di Tijuana pa 
introduci na Merca, centenar di tonelada di cocama y marihuana, 
como tambe laba centenar di miyon dolar. 

Arellano Félix y su socionan tambe a mata informante y testigo- 
nan potencial, y a paga miyones di dolar na soborno na personal 
hudicial y militar. 

E huez federal di distrito Larry Burns lo dicta sentencia dia 5 di 
november. 

Danki na e acuerdo di culpabilidad, e otro cargonan den su 
contra a worde retira. 

Arellano Félix a presenta den corte bisti den uniform di prison 
oraño y a responde preguntanan cu calmo y na spaño, y despues 
a worde saca di e tribunal gebui. 

Na december, fiscalnan a presenta como prueba di crimen or- 
ganiza, e testimonionan cu e’la ordena asesinato di un sub-hefe 
policial, como tambe pa decapita tres hefe di polis. 

E cartel di famia Arellano-Félix a surgi como un potencia entre 
e cartelnan di droga den decada ochenta na Tijuana, e ciudad 
na otro banda di frontera di San Diego, pero su influencia a 
desvanece.E Cartel di Tijuana un tempo tabata dirigi pa siete 
ruman homber y cuater ruman muher, pero e ruman mayor di 
Francisco Javier, Ramón, a muri den un tiroteo cu polis na 2002; 
su ruman mas chiquito ta cera den un prison mexicano, y su 
ruman Eduardo ta un profugo di husiticia. 

Guarda Costa di Merca a captura Arellano Félix ora e tabata pisca 
riba lama den su yate, Dock Holiday, den awanan internacional 
dilanti costa di Baha California na augustus 2006. 
Autoridadnan a informa na e momento ey cu dos presunto 
sicario di e cartel tabata entre e pasaheronan captura hunto cu 
Arellano Félix. 

Famia Mccann den noticia atrobe 

Vocero di famia ta haya sugerencia 
di culpabilidad ridiculo 


E vocero nobo di e mayor- 
nan di Madeleine McCann, 
e mucha muher britanico 
desapareci, a sigura ayera 
cu ta ridiculo pa sugeri cu 
e pareha ta culpabel di haci 
daño na nan yiu chiquito di 
cuater aña. 

Gerry y Kate McCann ta 
tratando di limpia nan nomber 
despues cu polis portugues 
formalmente a declaranan 
sospechoso di desaparicion di 
nan yiu, cuater luna pasa. 
Desde nan regreso pa Inglat- 
era diadomingo ultimo, e 
pareha McCann a enfrenta 
speculacionnan intenso di 
prensa riba nan papel den e 
caso.“Sugeri cu di un manera 
of otro nan lo a herida Mad- 
eleine accidentalmente ta 
ridiculo ademas di absurdo,” 
segun declaracion di Clarence 


Mitchell na periodistanan, 
refiriendo na e acusacionnan 
cu a aparece den medionan 
britanico y portugues. 

“E enfoque awor mester ta 
pa debolbe Madeleine y laga 
un banda e speculacionnan 
infunda y incorecto di ultimo 
dianan”, segun Mitchell, cu a 
renuncia di su puesto cu gobi- 
erno pa representa a pareha 
McCann. 

Mitchell no kier a contesta 
pregunta di e periositanan na 
e momento ey, pero despues 
a bisa e cadena di television 
Sky cu e pareha McCann no 
tin plan pa bolbe Portugal den 
un futuro cercano. 

Tambe e’la bisa cu e no ta 
worde paga, ni pa famia Mc- 
Cann ni pa nan fondo di apoyo, 
sino cu e gastonan ta worde 
cubri pa un di e “generoso 


patrocinadornan financiero” 
die pareha. 

E pareha a nenga cualquier 
implicacion den desaparicion 
di nan yiu na un localidad 
turistico den sur di Portugal 
dia 3 di mei, y ta bisa cu tur 
dos ta convenci di cu nan yiu 
ta bibo. 

E pareha McCann, cu ta docter 
y tin 39 aña, a contrata aboga- 
do na Portugal y na Inglatera 
pa nan defensa. 

Mitchell a bisa cu e’la pasa casi 
un luna cu e pareha McCann, 
durante 14 ora pa dia, tempo 
e tabata representa Ministe- 
rio di Relacionnan Exterior 
britanico den e caso. 
“Durante e tempo ey, mi no 
a mira ni tende nada cu a 
dunami rason pa preocupa of 
pa tin ningun sospecha”, e’la 
declara. 


Segun funcionario mericano 

Merca ta descarta dialogo cu Raul Castro na Cuba 


E Gobierno di Merca a des- 
carta cualquier contacto cu e 
mandatario di Cuba, Raul Cas- 
tro, cu a declara e intencion 
di bolbe dialoga cu Merca, un 
funcionario halto di Merca, 
di origen cubano, a laga sa 
dialuna. 

E Ministro di Comercio, Carlos 
Gutiérrez, a afirma durante 
un evento riba e situacion ac- 
tual na Cuba cu Raul ta nifica 
continuidad di e regimen 
represivo di Fidel, cu a pasa 
e poder pa su ruman desde 
mas di un aña pa motibo di 
salud. “A menos cu e regimen 
cambia, nos no ta cambia”, 
Gutiérrez a bisa den e centro 
di investigacion conservador 
The Heritage Foundation, na 
Washington.“E sucesion di Fi- 
del pa Raul ta preservacion di 
un dictadura”, e’la agrega. 

A pesar di esey, e ministro, cu 
a imigra pa Merca cu seis aña 
di edad despues di e revolu- 


cion cubano, a bisa cu Gobi- 
erno mericano ta prepara pa 
dialoga cu funcionarionan cu 
ta busca cambio na e isla di 
Gobierno comunista. 

“Nos ta prepara pa responde 
na e cambio democratico gen- 
uino na Cuba, nos ta prepara 
pa traha cu cubanonan na e 
isla, y cubanonan cu ta ocupa 
puestonan na e isla, cu kier 
cambia, obviamente saliendo 
di e punto di bista cu nan no 
a viola derechonan humano”, 
Gutiérrez a agrega. 

E funcionario a bolbe reitera 
cu e destino di Cuba ta “den 
man” di e cubanonan, y a 
bisa cu Merca no tin intencion 
di invadi e isla. “Nos no tin 
deseo di goberna Cuba, di 
tuma poder na Cuba, nos no 
tin ningun intencion militar 
na Cuba. Esey ta cosnan cu ta 
worde bisa na Cuba pa con- 
fundi hende”, e’la afirma. 
Discusionnan riba e futuro di 


Cuba a aumenta na Washing- 
ton desde cu Fidel Castro, di 
81 aña, a distancia di poder. 
Den e evento, Gutiérrez a 
trata di defende e embargo 
economico imponi pa Merca 
riba Cuba mas di 40 aña pasa, 
cu e argumento di cu e medida 
ey a stroba Castro di haya 
recursonan cu e lo a usa pa 
financia gueriya tur rond 
di mundo y fomenta “anti- 
americanismo.” 

Desde cu e’la tuma mando, 
e Gobierno di e republicano 
George W. Bush a fortifica e 
embargo di e isla, dificultando 
viahenan di cubano-meri- 
canonan y mandamento di 
placa. Pero varios legislador 
y gruponan vincula na agri- 
cultornan ta boga pa Merca 
elimina tur e restriccionnan 
di viahe y comercio cu Cuba, 
argumentando cu un mayor 
contacto cu e isla por yuda 
fomenta democracia. 


Embahada a adverti e famia 



J oyce Videler: casi un luna perdi 


E famia hulndes, di cual e mama e yiu muher ya tin cuater 
siman desapareci riba e isla venezolano Margarita, a worde 
adverti pa funcionarionan di Embahada hulandes prome cu e 
desaparicion. 

“Mi señora y ami lo tabata forma parti di un lista di secuestro 
di un organisacion criminal internacionalD, segun e tata Arthur 
Videler, cu ta biba den su apartamento riba e isla. Principio di 
augustus Videler a haya un yamada alarmante di un funcionario 
di Embahada huandes na Colombia. “E’la conta nos di e menasa 
serio contra nos. Apesar cu mi a insisti e no kier a bisa nada mas 
sino cu e informacion a bin di un informante riba e isla”, segun 
e tata preocupa. 

“Ora mi a bise cu mi no tin placa pa bandona e isla cu henter 
mi famia, e’la bisa cu e’la yama djies pa adverti nos, y cu ta nos 
mester sa kico nos ta haci cu su informacion”. 

E famia, cu desde aña 2000 ta biba na Margarita y tin un motel 
eynan, a dicidi di keda, apesar di e advertencia. 

Dos siman despues, dia 20 di augustus, e mama Lucia di 41 aña, 
y e yiu Joyce di 14 aña, a desaparece despues cu nan a subi den 
un taxi. 

Despues di busquedanan rigoroso, e otro tres yiunan di e famia 
a bolbe bek Hulanda siman pasa. 

“Un detective cu ta traha pa Representacion di Hulanda na Cor- 
sow, a yama siman pasa pa bisa nos cu nos mester bandona e pais 
imediatamente pasobra nos bida ta core peliger akinan. Pesey 
mi a manda mi yiunan bek”, segun Videler cu ta scondi den su 
cas riba e di nuebe piso di un edificio na Porlamar. 

“Ami no ta bai di aki tanten cu mi no sa unda mi casa y mi yiu 
ta”. 

Polis local ta sospecha cu e secuestro tin di haci cu e atraco mortal 
cu a tuma luga na februari ribe e socio hulandes di Videler. 
Ministerio di Asuntonan Exterior no tabata dispuesto pa duna 
informacion riba e advertencianan cu e famia a haya. 

“No ta na interes di e investigacion, ni di e personanan desapa- 
reci pa duna mas informacion. Pero ta obvio cu aki nos no tin 
di haci cu un caso normal di desaparicion”, segun un vocero di 
e ministerio. 

Velocistanan masters di Sunrise Athletics a 
mantene nan Wissel-Trofee di Zweedse Estafette 


DIALUNA anochi 17 di september 
2007 tawatin tremende campeonato di 
atletismo organisa pa Sunrise Athletics 
den stadion Guillermo Trinindad. 

E campeonato tawata un campeonato 
di 

“The best of the best” na unda cada club 
ta selecta su mihor atletanan pa compiti 
den e careda di Zweedse estafette con- 
tra e otro teamnan, na unda un team 
di cuater velocista mester core un di e 
cuater diferente distancianan, esta 400 
meter, sigi pa 300 meter, 200 meter y 
100 meter. 

Den e categoria di mucha muher e team 


di Olympia a sa di conquista oro despues 
di un race masha sera mes contra e team 
di AAC. E atletanan ganador di Olym- 
pia ta Jorella Croes, Ghislaine Mejia, 
Charlene Leslie y Nathaly Palmer cu un 
bunita tempo di 2 minuut y 38 seconde. 
Den categoria di Damas master mixed 
Sunrise team I a batalla fuerte contra 
di Sunrise team II na unda team I con- 
sistiendo di Mildred Werleman, Hilde 
Rodriguez, Anaisa Didder y Jacky Roga 
a gana oro. Nan tempo ganador tawata 
3 minuut y 12 sec. “Best of the best All 
stars” 

Den campeonato All stars pa hende 


homber, e bataya tawata masha fuerte 
mes. Den un careda masha emociona cu 
hopi adrenalina e team I mixto di mas- 
ters di Sunrise Athletics a sa di mantene 
nan titulo como campion di Zweedse 
estafette. E velocistanan di SUNRISEI a 
sa di mantene nan bentaha ariba e team- 
nan fuerte di AAC I, AAC II OLYMPIA y 
SUNRISEII, pa asina nan gana y sali na 
di promer lugar cu un tremendo tempo 
di 2 minuut y 10 sec. Na di dos lugar a 
drenta e team di AAC cu un tempo di 2 
minuut 12 sec. 

E velocistanan di Team I di Sunrise ta 
consisti di Nathaniél Brunk, Willem 


Bant, Anthony Geerman y George Ro- 
driguez. Nan a gana e trofeo pa promer 
lugar. Na e mesun momento nan a ricibi 
y e Wissel-Trofee di Zweedse Estafette, 
ya cu tur anja e careda aki ta ripiti su 
mes. 

E headcoach di Sunrise kier a gradici 
prensa, ATV, tur e clubnan y nan team- 
nan cu a participa, e publico e team di 
Electronic timing, e starter y dimas hen- 
denan cu a hasi e anochi aki exitoso. 

E proximo campionato lo ta 19 oktober 
benidero, na unda Sunrise lo organisa 
“DO or DIE” esta careda di 60 meter, 200 
meter y 400 meter. 

Universidad di Billiard a 
habri na Macuarima 


DIASABRA ultimo na e centro di biljart di Mac- 
uarima a keda inaugura e prome Universidad di 
Biljart na Aruba! Ta pa hopi tempo caba un grupo 
grandi di hungador nan 60+ kende nan sigur 
sigur por wordo conta den e mas grandi nan di 
tur tempo den biljart, tabata comenta e necesi- 
dad pa habri un “College” di biljart caminda hopi 
di e jong nan por bin intercambia experiensia 
cu algun di e prominente nan di antaño! Pa 
banda di 8’or, e “PR manager” di e Universidad, e 
inigualable Chicho “El Matador” Erasmus a tene 
e “speech” di apertura caminda el a yama un y 
tur bon bini, y caminda el a enfatisa cu mayoria 
hungado jong cu ta den top actual di biljart a 
cuminsa dal nan prome paso nan den biljart 
na man di un di e grandi nan presente! Como 
“professor” di e instituto maximo di biljart na 
Arubaakedanombra: (dirobespadrechi) “Doei” 
Geerman, “Bubu” Pourier, Jo “speedy” Geerman, 
Lucho “Just 4 Men” Croes, Chicho “El Matador” 
Erasmus, Mai “Dentista” Angela, Yendi “tempo di 
mi tempo” Croes, Juancho “Legendario” Werle- 
man, “El Aleman”, Tirso “El Poderoso” Jansen, 
y Shone “TX” Geerman. Ariba potret falta ainda 


un di e legendario nan di tur tempo, nada me- 
nos cu “Don” Vicente Henriquez! E school aki 
ta habri pa tur equipo cu kier challenge e team 
veterano di Macuarima, caminda no solamente 
por bin disfruta di un bon bataya di billiard, pero 
tambe por sinta dialoga y haya experiensia for di 
tur e hungado nan 60+ cu tin den team. Ariba e 
anochi di apertura e “purfia” team di Gomez di 
Noord kier a bin pasa un rato ameno y suta poco 
weso bieuw na Macuarima, pero ta ken por a kere 
e sorpresa ora e veterano nan a habri cu’n orgullo 
monster ariba nan y den un rato di ora ya caba 
ta dilanti cu 3-0!!! Chicho “El Matador, Yendi 
“Tempo di mi tempo”, y Lucho “Just for Men” 
a duna un berdadero demostracion di billiard 
caminda sinceramente e hubentud no tabata tin 
chance, y den un frega di wowo ya caba tabata 
conta cu’n defecit di 0-3!!! Na siere di e articulo 
aki yamada ta drenta ultima ora cu e gang di 
Noord a baha na awa foi Macuarima cu’n palisa 
di 6-3 den nan curpa!!! E moraal ta halto aya na 
Macuarima caminda varios di e legendario nan 
di antaño a disidi di mustra e mucha jong nan un 
biaha mas ta con ta krul e rabo di e porco!!! 



Segundo Annual ‘Boy Ecury’ 
Memorial Tournament 23 
September 2007 

NO hopi hende sa pero net despues LAGO a habri su portanan 
di golfcourse nobo “Aruba Golf Club” nos pais tabata hopi im- 
portante pa e Guerra mundial II. LAGO Refinery tabata traha 
gasoline pa avion Mericano. Durante un attack di submarine 
Aleman, 10 tanker tabata enflama y perdi. Tur mucha homber 
di 18-19 y 20 ana mester bai enlista soldaat y defensa nos 
baranca chiquito. E museo di Guerra na Oranjestad ta mustra 
nos portret y storia di e tempo aki. E museo tambe ta pone 
attention riba e bida di Boy Ecury cu a biba na Hulanda den 
e tempo di Guerra y bira un heroe pa Hulanda y Aruba. 

Boy Ecury, yiu di e comerciante Dundun Ecury, despues di ta- 
bata masha activo mes den e resistencia na Hulanda, a wordo 
traiciona y captura pa e Alemannan na luna di november di 
aña 1944. Un dia despues di su captura el a wordo fusila na 
Waalsdorp, e lugar cu e Alemannan tabata usa pa fusila nan 
detenidonan. Despues di guera e curpa di Boy Ecury a wordo 
treci su tera natal Aruba bek na unda el a wordo dera cu e 
ceremonia cu e tabata merece como e hereo cu e tabata. 

Te dia di awe, dia 4 di mei nos ta conmemora esnan cu a muri 
den Segunda Guera Mundial y Boy Ecury tin un luga special 
den curazon di nos tur. Aruba Golf Club. Na Augustus 2006 
famia di BoyEcury tuma contact cu nos club: Aruba golf Club. 
Nan a pidi nos, si nos tabata interesa pa haya un torneo an- 
nual den nomber di Boy Ecury. Nos a accepta cu honor y nos 
ta hopi orguyoso pa organisa e segundo “Annual Boy Ecury 
Tournament” riba Diadomingo 23 di September . E ta un 
honor pa nos club pa organisa un tournament pa conmemora 
Boy Ecury. E ta un torneo di 18 hoyo, full handicap. Tambe 
nos tin “closest to the pin” na hoyo # 12 y “longest drive” na 
hoyo # 13. Nos tin un wisselbeker pero tambe nos tin bonita 
premio pa lst ,2nd y 3rd lugar. E ganador ana pasa tabata 
Winston Baptist. Entrance Fee: AWG 40,- Members AGC, AWG 
50,- Non-members. Shotgun Sunday 23 September 8.30. 



J L 

PA prome, e angustia ya a instala den Camp Nou. 
E wega di diaranson, e estreno europeo di Barce- 
lona, tin e riesgo como principal componente, un 
encuentro contra di Lyon den cual Frank Rijkaard 
por recupera Leo Messi, ausente pa lesion contra 
di Osasuna. E dos empate cosecha pa e team den 
e dos prome wega di liga a rebiba entre e publico 
e recuerdo di liga perdi e pasado temporada y 
Rijkaard e tecnico esun cu a hiba Barcelona e mas 
halto, ta na mira, dependiendo di e resultado, e 
credito di e hulandes por cuminsa un peligroso 
cuenta atras. Esun di diaranson ta e prome di 
e tres weganan di Barcelona na cas. E team lo 
ricibi diasabra Sevilla y den siman e wega contra 
di Zaragoza. Contra di Lyon, Barcelona no por 
permiti ningun alegria. Apesar di e 70 miyon di 
euro inverti y di intervencionismo di e presidente 
Joan Laporta pa e situacion cu e aplicacion di e 


regla interno, ta mustra cu e team no a caba di 
recupera despues di perde e temporada pasa. 
Rijkaard ta considera e situacion algo malo, di e 
“virus FIFA”, di e falta di training y di descanso na 
su hungadornan pa determinante den e inicio di 
e campeonato. Pesey, e hulandes, apesar di ta bon 
no ta mustra ta preocupa. Cu bista na su estreno 
europeo, den un grupo den cual tambe ta figura 
Stuttgart y Glasgow Rangers, Rijkaard a recupera 
Leo Messi, cu no a hunga na Pamplona den pre- 
vision, despues cu a sufri un contractura den e 
wega cu a hunga cu Argentina na Australia. 

Tur cos ta apunta cu e hungador argentino ta 
entre esnan convoca y lo forma parti di e team 
titular. E duda cu ta genera e team ta traslada 
directamente e alineacion. Rijkaard a laga na 
banki contra di Osasuna, Xavi y a pone Deco y 
Iniesta cu compañe Toure Yaya. 



Niun hende ta kita ilusion 

Bernd Schuster ta spera 
yega final di Champions 
League un dia 

BERND Schuster no a oculta su satisfaccion pa train den 
Champions League cu Real Madrid y a reconoce cu despues 
di no logra e titulo como hungador ta spera como tecnico, 
reconociendo cu cada aña ta pensa: “un dia mi mester ta den 
final”. Schuster ta bibando di un forma special e oranan prome 
cu e debut di ayera di Real Madrid den Champions League 
contra Werder Bremen. Pa cuminsa, un team cu conoce bon 
e tera den cual a nace, Alemania. “Tur e aña nan desde cu ami 
ta entrenador mi a disfruta hopi cada final di Champions y 
semper mi a yega na e conclusion cu ami tin cu ta eynan un 
dia. Den e trabou awo cu Real Madrid. Mi ta sera di e soño di 
gana un Champions League”, el a bisa. “Como hungador mi 
tabata cerca y no a logra, awo ta toca turno como entrenador. 
Mi ta na liña di acerca mas y wak si e final mi ta logra. Mester 
ta bunita, e momento ta mas importante cu cualkier placa di 
mundo. Tin cu forsa pa haya esey”, el a agrega. 

Pa Schuster ta clave ripiti e efectividad di e comienso di liga, 
den cual Real Madrid a logra su tres triunfo den su tres we- 
ganan hunga. Y a analisa su rival, Werder Bremen, admitiendo 
cu a yega cu lesionado nan. “E responsabilidad nos tin’e. Nos 
rival no a cuminsa fuerte pero ta un team cu ta hiba aña cu 
un entrenador y un sistema fiho”. “A perde un goleador im- 
portante manera Klose y tin e importante lesionado di Frings, 
cu ta lesiona y cu ta hiba e peso di e wega. E ta mustrando e 
lesionado nan pero ta esun cu a demostra mihor a gana den 
Bernabeu”, el a agrega. Schuster ta wak su hungadornan e 
responsabilidad di gana y logra cu hunga e atake pa logra. 
“Tin cu hunga cu e riesgo cu ta tumando ultimamente”. 

Manera nunca 


New York Yankees a probecha pa acerca na Red Sox 


E hapones Hideki Matsui a sali di un bachi ofen- 
sivo na dal un homerun pa tuma e ventaha y yuda 
Yankees reduci e diferencia den Division East di 
liga Americana na impone dialuna cu un score 
di 8-5 contra di Orioles. 

Phil Hughes a gana su di dos wega consecutivo, 
cu e ayuda di un cuerpo di relevista cu tabata sa 
di sali den dos ocasion cu base yen. 

Alex Rodriguez a empata su cifra mas halto di 
su carrera pa RBI pa un temporada y Yankees ta 
yega na 3.5 wega di diferencia cu Red Sox ora ta 
keda 12 wega pa hunga. 

Esey tabata e diferencia mas chikito desde prome 
cu e wega di 22 di april, ora Red Sox a completa 
e sweep di tres wega riba New York na Fenway 
Park. New York tambe a amplia su ventaha na 3.5 
wega riba Tigers, cu a cay den e inning adicional 
pa gana 6-5 riba Indians. 

Yankees a gana dos di e tres wega riba Boston 
e pasado fin di siman pa corona un gira di 


nuebe wega di bishitante cu un record di 7-2 y 
inmediatamente ta concentra den su serie cu 
Baltimore. 

E di nuebe bat di Yankees, Doug Mientkiewicz, 
a dal un single di dos careda, e dominicano 
Robinson Cano tabata tin un doblete cu careda, 
e boricua Jorge Posada a conecta tres hit, e vene- 
solano Bobby Abreu a logra dos careda, y Yankees 
a gana e wega riba Daniel Cabrera. 

Derek Jeter a dal un single y double y ta supera 
e boricua Bernie Williams den di cuatro lugar 
di e maximo bateadornan di hit di Yankees cu 
2.337 hit. 

Yankees a gana 10 di su ultimo 12 weganan y awo 
tin 22 wega riba e .500%. Hughes a acepta dos 
careda y seis hit den cinco inning y dos tercio y 
a regala dos base por bola. 

E panameño Mariano Rivera a tira di nuebe 
inning pa yega su di 29 wega salba den 32 opor- 
tunidad. 



Demasiado problema 

Inter Milan marca pa 
sancion sufri ta bishita 
Fenerbahce 

UN Inter Milan marca pa sancion sufri den e temporada pasa 
den su bishita europeo na Valencia, riba tur cu emergencia 
den defensa, ta bishita Fenerbahce cu cierto temor, unda ta 
reecontra cu un conocido bieuw: e defensor brasileño Roberto 
Carlos. 

Cu Inter Milan ta e favorito claro di e Grupo G di UEFA Champi- 
ons di Europa pa ta un di e dosnan cu ta pasa pa e turno no tin 
duda. Pero den e inicio, desde esey no tin nada na su fabor. Y 
ta cu ta yega na e terra turco y cu gran problema di alineacion, 
cu esey tambe ta existi un cierto temor. 

No en vano, e tecnico di Inter Roberto Mancini no por conta cu 
e defensa Maicon, Burdisso y Cordoba y e delantero Julio Cruz, 
sanciona pa e incidente despues di e wega Valencia-Inter di e 
temporada pasa, tin lesionado, Materazzi, Chivu y Viera, y pa 
decision tecnico no scirbi den e competicion e brasileño Cesar 
y Adriano. En total nuebe hungador abou. 

Pa su suerte, Mancini ta dispone di un amplio, varia y clasifica 
team, cu ta facilita e mision di enfrenta Fenerbahce cu un team 
cu cierto garantia. A recupera e argentino Samuel, cu lo sali den 
e wowo central defensivo cu su debutando compatriota Rivas, 
y tambe den atake e hondureño David Suazo. 

Su unico interrogante ta mustra ta na un lugar den e centro di 
veld entre e ex-madridistanan Santiago Solari y Luis Figo. 

Tin un obhetivo grandi 


Roger Federer lo participa den 
e ATP di Estoril na Portugal 


E tenista suizo Roger Federer, number un di 
mundo, lo participa den e proximo edicion di e 
Estoril Open pa prepara pa Roland Garros, den 
cual ta desea gana e spaño Rafael Nadal, a anun- 
cia diamars su director, Joao Lagos. 

E Estoril Open, cu ta conta cu un gran presencia 
di tenista spaño y latinoamericano, lo ta algo 
importante pa logra e obhetivo principal den 
e carrera di Federer, despues cu Nadal a der- 
rota esaki den dos final consecutivo riba tera di 
Roland Garros. E prome clasificado di e ranking 
ATP ta prepara asina den e torneo luso, cu lo 
celebra e proximo 14 y 20 di april 2008, e unico 
cu e grandi t’e ainda no a gana. 

Lagos a splica cu Federer a scoge hunga na Por- 
tugal, dimes di Barcelona y Valencia, Munich, 
Houston of Moroco, paso e torneo luso ta pa 


futuro campeon di Roland Garros. 

A recorda cu e spaño Sergi Bruguera, Albert 
Costay Juan Carlos Ferrero, asina manera e aus- 
triaco Thomas Muster, a gana na Estoril prome 
di gana e copa frances. “E conquista di Roland 
Garros ta presupone un preparacion ciudadoso 
y exigente di su temporada europeo riba terra 
bati. Den e ultimo añanan, a hunga solamente e 
torneo Masters Series obligatorio”, el a splica. 

E director di e torneo a califica Federer como e 
tenista mas elegante y completo di tur tempo y 
a sigura cu no ta considera como e mihor tenista 
di historia pa tur e specialista na no a gana t’e 
ainda e torneo di Paris. Lagos a destaca ademas 
cu e presencia di e suizo lo reforsa e posicion di 
e torneo portugues, den un momento den cual 
ta forma parti di e calendario di e ATP. 




No ta facil regresa 

Pedro Martinez lo 
retira di baseball 
pa un solo motibo 

AWO cu e pitcher estelar dominicano di Mets, Pedro Martinez 
sa loke ta conta regresa di un operacion na su lomba, no tin cu 
duna di bisa cu lo hasi’e un biaha mas. 

E lansador estelar a señala cu lo kier hunga otro tres of cuatro 
aña, semper y ora logra evita lesion grave asina. 

“Si algo sali malo: “Lubida”, e pitcher a señala. Martinez tabata 
ausente durante gran part di e temporada despues cu a opera 
su lomba na october pasa, pero awo tin un record di 2-0 cu un 
1.69 di ERAy logra 17 ponche den 16 inning desde cu a regresa 
na e lista di DL 3 di september. Sin embargo, ta sinti mesun 
cansa como cualkier otro pelotero cu tabata hungando desde 
e pretemporada. “Mi ta hopi cansa manera si mi tabata aki nan 
desde e comienso di aña. Mi rehabilitacion a hasi mi trabou dos 
biaha mas hopi”, el a agrega. Mets a trata di protege y pa esey 
e manager Willie Randolph a bisa cu Martinez lo sigui tira cu 
cinco dia di descanso t’e na final di e temporada regular. 

E otro ganador di premio Cy Young a tira diamars den un sesion 
di bullpen y lo habri e wega diabierna contra di Marlins. 
“Prome tin cu yega na postseason. Lo vigila su progreso. Den 
algun ocasion un tin cu hasi ahuste di momento. Y no a planea 
asina”, Randolph a bisa. 

Acosta ta gun down Johnny Walker Blackball 


DIABIERNA ultimo na Classic Billiards a continua e 
ultimo parada di e famoso JOHNNY WALKERTOUR, e 
biaha aki den e diciplina di 8-ball. Atrobe e toppersnan 
di Aruba tawata presente, pero e biaha aki tabata tin 
un polisonte abordo, un Argentino cu a keda perdi cu 
strea di Noord!! Den promer rond e Argentino aki, 
esta Ariel Casto, a para Aaron “The Baron” Franken 
cu 7-3, demostrando cu si bo no ta TRAIN, bo no ta 
GAIN!!! “D-Gun” Acosta cu mesun receta ta dal Mas- 
ter Ryan Rampersaud 7-3, demostrando cu e 
“shift” nocturno na SaNi tin su prijs!! “Flying 
Dutchman” Martin Appeldoorn ta pasa riba 
Ali Nino, Dimar Winterdaal ta gana di Antonio 
Valenzuela, Richard “The Wolffman” ta gana 
di e unico ser femenino cu keto bai ta draai den 
tour, Roosjie Hassel, “Rifleman” Jansen ta bai 
door riba Gunnar “The Bull” Leonardo cu no a 
jegaaaaa, “Zero-Thunder” Allan van Aanholt 
ta gana di Tico Geerman, y Marlon Tromp ta 
gana di Lyndon Katra. Den di dos buelta Ditto 
Acosta ta sigi riba mesun racha y ta gana Arie 
Jansen 7-3, “The Dutchman” cu un wega “su- 
preme” ta elimina e “intruso” Argentino 7-6, 

Marlon Tromp ta pone Classic tembla pio cu 
teremoto di Peru ora cu e ta dal The Wolff- 
man 7-2!!! Aki nan ta hopi speculacion tin si 
Radnam a para chikito bandi Nolram, pero tur 
testigo a confirma cu en berdad e lobo a wordo 
malamente herida y no tabata tin niun envelop 
a pasa bou mesa!!! Allan van Aanholt ta resulta 
too strong pa Dimar Winterdaal cu 7-3, y nos 


ta rumbo pa Semi-final cu ta ranca caminda Marlon 
Tromp ta duna The Dutchman un tremendo bataya 
pero caminda e hoben di JJ ta cai venci na ultimo door 
di wega strak strak di “el macambo volador”!!! Na otro 
banda tawata wega di schaak ta tumando lugar ariba 
mesa berde, y despues di basta rosea pisa Ditto Acosta 
ta gana Allan van Aanholt 7-5 cual Victoria ta pone 
Acosta tambe como number uno di ranking. E 
final ta start pa exactamente 1 :am. D-Gun den no-time 


ta pone e score na 6-0, Dutchman ta reacshona, sorry 
ta lanta for di un soño profundo, ganando un rack pero 
despues ta opta pa bay back den estado di comma, of 
mirando e resultado, te asta den estado di vraagteken, 
y e score final ta keda 7-1!!! Aaauuuch!!! Na Hulanda 
nan ta bisa “niet gepiest maar toch nat”!!! E Proximo 
parada di e tremendo Johnny Walker tour lo ta 9-ball y 
esaki lo tuma lugar diabierna 19 di oktober den Smooth 
Billiard Zone. 




DRIVE IN THEATRE 


THEINVASION (R) 
Wednesday: 8:00 


RESIDENT EVIL: EXTINCTION (R) 


daily: 4:00 6:00 

8:00 

10:00 

matinee: 12:00 2:00 

THE BOURNE ULTIMATUM 

(PG-13) 

late-show: 12:00 

daily: 5:00 7:15 

matinee: 12:05 2:35 

9:35 

late-show: 11:55 

DADDY DAY CAMP (PG) 
daily: 4:10 6:10 

matinee: 12:10 2:10 

SUNSHINE (R) 
daily: 10:05 

8:10 

late-show: 12:15 

EASTERN PROMISES (R) 
daily: 4:00 6:10 

8:20 

10:30 

matinee: 11:50 1:50 


late-show: 12:30 

STARDUST (PG-13) 
daily: 4:05 6:40 

matinee: 1:25 

9:15 

late-show: 11:40 

THE BRAVE ONE (R) 
daily: 4:55 7:30 

matinee: 11:50 2:20 

10:00 

late-show: 12:20 


DEATH SENTENCE (R) 

daily: 5:00 7:20 9:40 

matinee: 12:10 2:40 late-show: 12:00 

THE BOURNE ULTIMATUM (PG-13) 


7:40 

3:00 

(PG) 

6:30 

2:35 


10:00 


daily: 5:20 

matinee: 12:35 
DADDY DAY CAMP 
daily: 4:30 

matinee: 12:30 
SUNSHINE (R) 
daily: 10:20 

WAR (R) 
daily: 4:40 

matinee: 12:15 
THE BRAVE ONE 
daily: 4:00 

matinee: 1:25 
RESIDENT EVIL: EXTINCTION (R) 
daily: 4:25 6:25 8:25 

matinee: 12:25 2:25 


7:00 

2:30 


9:20 


(R) 


6:35 9:00 


late-show: 12:20 


late-show: 12:30 


late-show: 11:25 


late-show: 11:35 


10:25 

late-show: 


12:25 


THE CINEMAS AT RENAISSANCE 

Pianistanan ta preparando pa Aruba 
Piano Festival 2007 


DIABIERNA ultimo e inscripcion a sera pa 
e competencia di piano cu ta bai tuma lugar 
durante Aruba Piano Festival, otro siman. 

E competencia ta parti den dos categoria: 

8-12 aña y 13-17 aña. Lo tin un preliminario 
diasabra 29 di september. Dia 30 di september 
e finalnan lo tuma lugar. Den e preliminario, 
tur participante ta haya 5 minuut pa presenta 
un composicion cu nan mes por escohe. Den 
e final, e participantenan ta haya 10 minuut 
pa presenta dos obra. E composicion cu nan 
a toca den e preliminario no por wordo ripiti 
den e final. E pianistanan cu lo participa den e 
competencia ta: Mariah Croes (12), AlexancLer 
KraftvanErmel (17), Elisa Partodikromo (14), 
Jelle Teusink (12), Sylviénne van derKruk (9), 
Angelique Janssen (9), Jeremy Lanooij (16), 
Eduardo Garcia (17), EmilePonson (12), Noah 
Vonk (12), Ruth-Yinlu Cheng (9)yGenesis 
Giel (11). Aruba Scholarship Foundation ta 
presenta un beca di Afl.2500,- na e hoben Ar- 


ubano mas talentoso. Cu e beca aki, e ganador 
ta haña e oportunidad pa atende e prestigioso 
“Festival y Academia del Nuevo Mundo” na 
Maracaibo. E competencia ta forma parti di 
e Aruba Piano Festival (www.arubapianofes- 
tival.com). Durante e festival lo tin diferente 
recital, master classes, clinics y un matinee. 
Recitals E festival ta habri diahuebs 27 di sep- 
tember cu un recital pa piano, violin y cello. 
Diabierna 28 di september tin un recital, duna 
pa e virtuoso pianista Alan Weiss. E festival ta 
termina cu un recital di Randal Corsen ariba 
diadomingo 30 di september. E recitalnan 
ta tuma lugar na Cas di Cultura pa 8.30 di 
anochi. Master classes/Clinics Diasabra 29 di 
september lo tin master classes pa piano, duna 
pa e maestronan Gerardo Vila (9.30 am) y 
Alan Weiss (12.30 pm). Diasabra atardi 3 pm, 
Randal Corsen lo duna un clinic. Esaki ta tuma 
lugar na Biblioteca Nacional. Diadomingo 30 
di september tin un clinic, duna pa e maestro 
violinista Simon Gollo (1 pm) y 
un master class pa flauta, duna 
pa Nicaulis Alliey (2.30 pm). 
Esaki ta tuma lugar na Access 
Art Gallery den Caya Grandi. 
Entrada pa tur e master classes 
y clinics ta gratis.Matinee, 
Diadomingo 30 di september e 
flautista Venezolana, Nicaulis 
Alliey, y a pianista Arubano, 
Armand Simon, ta presenta un 
matinee na Access Art Gallery, 
ll’or di mainta. Nan ta bai trece 
obranan romantico pa piano y 
flauta. 



General Air Services N.V. 

A dynamic well established Ground Handling Company at 
Aruba International Airport is currently recruiting for a 

Customer Service Supervisor 

Job description preview 


Supervises a staff of customer service representatives and ensures customers 
are satisfied. Analyzes and rectifies customer concerns using established 
procedures. Responsible for training customer service representatives and for 
developing and implementing operations and policies. 

Must have experience in Airline, Airport and/or Wholesale Travel Agency fields. 

Minimum 3 years experience in customer support area. 

Familiar with a variety of the field's concepts, practices, and procedures. Relies 
on experience and judgment to plan and accomplish goals, motivated and willing 

to work flexible hours 


Come to our Human Resources office located at the Airport (International Side) from 
Monday till Friday and ask for Ms. Cheryl Anthony or send your resume with cover letter 
to: hra@ genairaruba.com . Call for further information 524 2424 ext 137. 



Mementomori Funeral Home N.V. 

Yolanda - Leo - Eugene 
Tel: 5833358 - Fax: 5837711 

Gradicimento y Invitacion 

Pa medio di e anuncio aki nos ta gradici tur esnan cu di un of otro 
manera a mustra nan atencion y sosten na ora di su fayecimento, 
enfermedad y entiero di nos defunto: 

Pablo Dominico 
Jansen 

Gradicimento ta bay na tur e 
personanan cu a manda flor, krans, 
telegram, tarjeta, yamadanan 
telefonico. Na nos famianan, 
bisiñanan, amigonan, na Dr. Cayama, 

Dr. Casares, Dr Peterson, Dr. 

Wassenaar, verpleegsternan di 4de 
verdieping, coleganan di Digicel, 
coleganan di Aruba Crime Prevention. - 

Alavez nos ta invita pa tres santo scrificio di misa: 

-diaranzon 19, diahuebs 20, diabierna 21 di september 2007 tur pa 
7’or di anochi na misa Inmaculada Concepcion na Santa Cruz pa 
descanso di alma di nos defunto Dominico. 

Di parti di su casa y famianan 

Señor ta mi wardador, mi’n tin falta di nada: 

Den cunuco di yerba berde, e ta ponemi sosega. 

E ta hibami na awa tranquil, pami bolbe haña forsa. 

Cu inmenso tristeza na nos curazon, pero agradecido pa tur locual e la 
haci y significa pa nos, nos ta anuncia fayecimento cristianamente di 
nos mama, ruman, wela y bisawela stima. 



Antonia Agustina Odor Fingal 

Mihor conosi como: Tina 
5 Mei 1920 
f 17 September 2007 

Na nomber di su : 

Su yiunan: Albert y Thea Odor - Parlevliet 

Maria Theresa y Crismo Vrolijk-Odor na Hulanda 
Leonila Odor 
Rubi Odor 

Beltran y Cathy Odor -Vingal 
Ricardo y Alba Marina Odor-Kock 
Maritza y Nelson Chomba-Odor 
Sra. Viuda Marina Odor-Solognier 
Su ruman : Sra.Viuda Chepita Maduro- Fingal 

Subrino y Subrina nan, Nieto y nietanan, Bisnieto y Bisnietanan: 
Ta invita bisiña , conosirnan y demas famia na Hulanda - Venezuela - 
Corsow y Peru 

pa asisti na e acto di entiero cual lo tuma lugar diabierna 21 di 
september 2007, pa 4or di atardi saliendo for di misa San 
Fransisco pa Santana catolico na playa. 

Restonan mortal lo ta reposa den Misa San Francisco pa 2or di atardi. 
Fecha y adres pa condolencia: Diahueps, 20 September na Memento- 
mori Funeral Home den Arendsstraat di 7or pa 9or di anochi. 

Nos ta lamenta cu despues di entiero nos no ta ricibi bishita di 
condolencia na cas. 

Tambe nos kier a pidi nos disculpa si nos por a lubida un of otro famia 
den nos tristesa . 

Kiwanis Club of Aruba orguyosamente ta presenta 


Clint Whithfield’s Outstanding Student Award 2007 


KIWANIS Club of Aruba, ta sigui en- 
carga su mes cu proyectonan pa guia y 
motiva nos hubentud. Hasiendo esaki 
nos por tin hobennan cu den futuro por 
carga e responsabilidad di nos pais 
Aruba. Den cuadro di esaki Kiwanis 
Club of Aruba pa di 11 aña consecutivo, 
den un sala yen diadomingo ultimo na 
La Cabana Beach Resort, a presenta e 
Clint Whitfield Outstanding Student 
Award na e mihor studiante di cada klas 
di Colegio Arubano. 

E programa a cuminsa cu e himno di 
Aruba sigui pa un oracion pa miembro 
di Kiwanis George Croes. President di 
Kiwanis Club of Aruba Sr. Carlos Alber- 
tus a continua e programa cu un minut 


di silencio pa recorda Srta. Nianina 
Philips kende 3 siman pasa na un forma 
cruel a wordo ranka for di e mundo aki. 
Nianina Q.E.P.D. tambe tabata un di e 
“Best Student” nan na aña 2000, y ta den 
e mesun sala aki na La Cabana el a ricibi 
su reconocemiento. 

Ta bon pa nos para keto un rato pa haya 
sa algo mas di Clint Whitfield, Sr. Alber- 
tus a continua. 

Clinton H. Whitfield tabata Fundador y 
e promer Presidente di Kiwanis Club of 
Aruba na aña 1964. E tabata un homber 
cu a haci e trabao di Kiwanis un parti di 
su bida. Den exterior tabata tin hopi 
aprecio pa su labor. Na aña 1968 y 1969 
Clint a ocupa e puesto di Lt. Governor 


CABLE TELEVISION ARUBA 


informs their customers, that 

STARVISION - channel 5 

has solved their technical problems 
and is now back online with BBC programming. 


di division 26 di Kiwanis y na aña 1974 
el a ocupa e mesun puesto aki pero e 
tempo ey part-time. Na aña 1978 Clint a 
wordo elegi como Gobernador “Districto 
Eastern Canada y Caribbean” di Kiwanis. 
Pa ela hasi e trabou ey el a bai biba na 
Canada hunto cu su sra. esposa Mosa 
Whitfield-Davelaar, cu semper tabata 
hunto cu ne. 

Kiwanis Club of Aruba na aña 1997 a 
inicia e proyecto aki pa honra tur e alum- 
nonan di Colegio Arubano cu a sobresali 
durante henter e aña escolar, pues di 
cada klas e mihor alumno. Kiwanis Club 
of Aruba a dicidi pa duna e proyecto aki 
e nomber Clint Whitfield’s Outstand- 
ing Student Award. Na e manera aki 

_ Kiwanis Club of Aruba 

ta spera di por motiva e 
alumnonan, pa nan por 
haci nan best pa studia 
y despues nan por ta 
hendenan responsabel 


cu posicionnan clave den nos comuni- 
dad. Personanan cu e ambicion manera 
Sr. Clint Whitfiefd tabata tin. Kiwanis 
Club of Aruba ta haya bon pa haci e pre- 
miacion aki na inicio di e aña escolar pa 
asina stimula e alumno nan pa sobresali 
durante e aña escolar. Un otro aspecto 
di e criteria nan cu Colegio ta usa ta pa 
wak si e alumno ta un persona social y 
si e ta gusta yuda. 

Aki ta sigui nombernan di e mihor stu- 
diante nan cu a sobresali den cada klas 
di Colegio Arubano. 

Ciclo Basico 1: Seychella Koolman, Ciclo 
Basico 2: Danni ChenyAngelle Stamper, 
HAVO 3: Johan España Omaña, HAVO 
4: Angelo Limon, VWO 3: Jonathan 
Schouten, VWO 4: Ruli Kelly, VWO 5: 
Catalina Steenbakkers, E-l: Ana Leung 
y E-2: Jeanice Gomes. 

Kiwanis Club of Aruba kier a felicita tur e 
hoben studiante nan y desea nan alavez 
hopi exito durante di e aña escolar aki. 


CHANNEL 



CAMAL: 



CabléVlV 


Aruba 



* Mementomori Funeral Home N.V. 

Yolanda - Leo - Eugene 
Tel: 5833358-Fax: 5837711 
“Señor a scucha mi suplica, 

Señor a asepta mi oracion. ” 

Cu inmenso tristeza na nos curazon, nos ta participa fayecimento 

di: 



Suitbertha Maduro-Tromp 

mihor conoci como: “Chibeta ” 
na edad di 85 aña 

Dia y ora di entiero lo wordo anuncia despues. 

Yamamento di otro pa “gay” a trece 
problema entre alumno y mayornan 

POLIS mester a intermedia dialuna otro alumno D., cu ta R.G. naci na Aruba dos dia despues. E Director a papia cu cu a bringa cune. Un primo di D., a haci 
mainta pa mas o menos 8.20, den un di48aña, abaiWardadiPolispaatende e mayornany a bisa nan cu bai tene nan un investigacion y a resulta cu ta S., a 
asunto, unda hobennan a bringa cu e asunto. A resulta cu e dos hobennan a for di otro y lo tene bista riba nan, como manda un hende bai bringa cu D. 
otro como tabatin yamamento di otro bringa cu otro, como cu D., ayama S., pa cu nan tur dos ta den e mesun klas. E mama di D., a bai zundra e mama di 
pa “gay”. E mayornan di tur dos e “gay”, estaotropalabrapahomosexual. Cosnan no a pasa manera e Director a S, cu ta L.V.M., y a tilda e mama cu t’e 
muchanan, esta e mama L.V.M. naci na Relaciona cu esaki, tata di D., a bai scol priminti, como cu dialuna tabatin otro mama a manda un hoben bai bringa cu 
Colombia di 49 aña, kende ta mama di y a papia cu e Director un dia despues pelea, unda D., tabata envolvi. E biaha su yiu. Polis ta bai atende e asunto di 
un mucha yama S., hunto cu e tata di e di e pelea, mientras cu mama di S. a bai aki, D., ta bisa cu e no conoce e hoben bringamento pa pone fin n’e problema. 


Bo tabata sa? 

Bo kier pidi algo for di internet y mester 
un adres na Merca? 

Bo no tin credit card? 

"Your Connexion" ta haci'e posibel 
p'abo! Bira miembro y Your Connexion 
ta bo adres personal na Merca y bo por 
ricibi tur bo pedidonan facil, liher y di e 
manera mas economico na Aruba. 

Solamente 

.00 


$ 



pa ana 


Bishita nos pagina di internet na 

www.your-connexion.com 

pa mas informacion of yama nos 
na Merca: (786) 281-2408 
na Aruba: 749-7669/Margrietstraat 3 

**Si bo no tin credit card, manda nos un email na 
orders@your-connexion.com cu bo datonan personal 


Polisnan ta 
detene muher 
Dominicana 
kende ta 
bende droga 

POLIS despues di investiga- 
cion dialuna den oranan di 
madruga, a tene razia den 
un cas den Kamerlingh On- 
nestraat, y ei nan nan a detene 
un muher Dominicana di 51 
aña, kende ta haci su mes 
culpabel na benta di droga, 
traficacion y tambe ta cumpra y 
cambia cosnan horta pa droga. 
Durante razia den e cas, polis a 
confisca 6000 florin, tambe un 
cantidad di joyas, aparatonan 
di electronico. Tambe nan a 
haya droga, piedra di cocaina 
y atributonan pa traha droga 
y tambe un balanza. Polis a 
detene e entregu’e na Depar- 
tamento di Narcotica. E articu- 
lonan a keda confisca. 


Doño ta yama polis 

POLIS ta bai dialuna anochi pa 
11.10, na un restaurant, unda 
tin un homber ta cana swai cu 
cuchui. Na yegada polis ta topa 
cu e homber M.P. naci na Aruba 
di 25 aña, ta cana swai cu un 
cuchiu di mesa den e lugar. 
Polis a nota cu su wowonan 
tabata glas, y probablemente 
tabata bou di influencia di 
droga. Ora cu el a mira polis 
el a benta e cuchiu abou. Polis 
a detene. E1 a bisa polis cu el a 
usa base. Nan a hibe Warda di 
Santa Cruz, unda el a haya un 
cuarto gratis. 

Aruba Bank a lansa su website y ABO cu un look nobo 



ARUBA Bank a renoba su 
website www. ar ubabank. com 
y e site Aruba Bank Online 
(ABO). Durante un conferen- 
cia di prensa diamars mainta a 
re-inaugura e dos websitenan 
aki. 

Website 

Cu e tecnologia avansa di 
awendia, tur organizacion, 
negoshi, compania, instancia 
ta wordo globaliza. Uso di 
computer y Internet a bira 
indispensabel. Mas y mas per- 


sona ta haci uso di Internet pa 
busca informacion. 

E website di Aruba Bank www. 
arubabank.com tin un diseño 
nobo pa haci e website mas 
atractivo. Tambe a revisa e 
informacion riba e website y 
awor www.arubabank.com ta 
contene informacion mas “up 
to date”. 

Alabes a haci e sistema pa 
“navega” mucho mas facil, ya 
asina bo ta yega mas liher n’e 
informacion cu bo mester. 


Aparte di por haña informa- 
cion tocante producto y servi- 
cionan di Aruba Bank, tambe 
por aplica pa varios producto 
y servicio online. Hunto cu tur 
esaki Aruba Bank tin tambe 
un calculador pa hipoteca, pa 
asina tur esnan cu ta interesa 
den un hipoteca, por haci un 
calculacion promer cu bin 
banco. 

Aruba Bank continuamente 
lo usa su website pa informa 
e ultimo noticianan tocante 


producto, servicio of cualkier 
otro noticia financiero impor- 
tante. 

Aruba Bank ta invita un y tur 
pa bishita y admira su website 
nobo riba www.arubabank. 
com y pa yena e encuesta y 
laga nan sa, con bo ta hañe. 

“Upgrading” di servicionan 
diABO 

Aña pasa, Aruba Bank a intro- 
duci e unico Online Banking 
local, cu ABOpass cu segun 
normanan internacional ta 
reconoce como e online bank- 
ing mas safe. E ABOpass aki 
tin un dobbel autenticacion di 
seguridad cu ta haci imposibel 
cu un persona por “hack” den 
bo computer y haña sa bo pass- 
word y asina haña aceso na bo 
informacion bancario. 

ABO por wordo usa p’e per- 
sona individual como tambe 
pa negoshi. Bo por haci bo 
transaccionnan bancario ki 
ora cu ta, unda cu bo ta, for di 
un computer. 

ABO ta gosa di hopi populari- 
dad serca tur su usadonan y 
continuamente Aruba Bank 
ta ricibi hopi compliment pa e 
servicio aki. Mas y mas cliente 
ta aplica pa haña aceso na 
ABO. Aparte cu e t’e Online 
Banking mas safe localmente, 
e ta tambe hopi facil y agrad- 
able pa usa. Hunto cu tur 
esakinan, mas importante 
ainda e ta GRATIS. Ta cobra 
solamente pa e gastonan regu- 
lar di transacionnan interna- 
cional. 

Banda di e website www. 
arubabank.com, ABO tambe 
a haña un “look” nobo. Al- 
abes Aruba Bank a revisa y 
“upgrade” su servicio di ABO 
p’asina haci e transaccionnan 
mas facil ainda. 

E cambionan riba ABO ta 
especialmente haci pa scapa 
bo tempo y tambe pa haci e 
proceso mas facil. ABO pues 
ta bira mas eficiente, facil y 
tambe mas agradable pa usa. 
Ademas ora bo usa ABO, bo 
ta contribui pa un medio am- 


biente mas sano. Menos papel 
ta wordo usa y bo ta aporta pa 
salba hopi mata. Alabez bo ta 
yuda baha polucion kimando 
desperdicio. 


Si bo tin cualkier sugerencia 
con pa haci ABO ainda mas 
mihor, manda nos un email 
na customersupport@aruba- 
bank.com ya continuamente 
nos ta revisaABO. 

Pa cualkier pregunta tocante 
di ABO, por yama Call Center 
na 297 527 7700. 

Tur usuario di ABO a ricibi un 
carta via di email y a infor- 
manan di tur e cambionan. Si 
acaso bo ta un usuario di ABO 
y bo no a ricibi bo mail, bo por 
tuma contacto libremente cu 
nos via customersupport@ar- 
ubabank.com y nos lo manda 
bo e carta. 

Si ainda bo no ta un usuario 
di ABO, aplica awor. Bishita 
www.arubabank.com, click 
riba ABO, yena bo formulario 
y mandele online pa Aruba 
Bank. Tur persona cu aplica 
pa ABO cuminsando awe te 
dia 31 di october 2007 ta ricibi 
un regalito. 

Disfruta bo tambe di bo 
trankilidad, ya cu bo asunto- 
nan financiero ta bon proteha 
cu ABO y ABOpass. 



DANKi 
PA YAMA 


HOTLINE 

733-8477 


Digicel 

Spera Mas. Hanja Mas. 

DIAMARS dia 11 di septem- 
ber anochi, RBTT Bank a tene 
un Happy Hour pa algun di su 
Clientenan Corporativo, spe- 
cialmente di establesimentonan 
den vecindario di Santa Cruz 
pa San Nicolas y cual evento 
a tuma lugar na Marina Pirata 
Restaurant. Meta di e evento 
aki tabata ta pa gradici e invi- 
tadonan pa e bon cooperacion 
y pa topa cu e ehecutivonan di 
e Departamento “Corporate 
& Commercial Banking” den 
un ambiente social. Sra. Edna 
Farro, Presidente di RBTT Bank 
Aruba N.V., a declara cu “RBTT 
Bank continuamente ta trahan- 
do pa mehora su nivel y calidad 
di servicio. Alavez, ela gradici e 
Clientenan Corporativo pa nan 
cooperacion durante aña y tam- 
be a deseanan cu e final di aña 
2007 lo ta yen di exito cu hopi 
productividad”. Den compania 
di Gerencia y staff di RBTT Bank 
Aruba N.V. tur esnan presente a 
disfruta y goza di un tremendo 
atardecer masha ameno. 



DANKI 
PAYAMA 


HOTLINE 

733-8477 


Pigicel 

Spera Mas. Hanja Mas. 

“Señor ta mi luz y salbacion. ” 

Ps. 27:1 


Cu inmenso tristeza, pero agradecido pa tur locual cu e a nifica pa nos y 
conforme cu boluntad di Dios a bay sosega den braza di Señor, na edad 
di 69 aña, nos tata, suegro, abuelo, ruman, y omo stima: 



Simon Fabian Kelly 

mihor conoci como: “Chomon” 
ex-empleado di LAGO y Coastal 


Na nomber di su: 

yiunan: Mariela Kelly y Oscar Mireles y yiu 

Edson y Emmy Kelly y yiunan na Hulanda 
Dennis y Tinka Kelly y yiunan na Hulanda 

nieto na Aruba: Joél 

nieta y nietonan na Hulanda: Joy, Desi, Antal, Wendel, Sirena 

rumannan: Sra.Vda. Juanita Palm y famia 

Chito Kelly 

Sra.Vda. Maria de Mey y famia 
Julia y Dominico Thiel y famia 
Mario y Gala Kelly y famia 
Kito y Maria Kelly y famia 
Nel y Jeta Kelly y famia 
Ana y Eme Kelly y famia 
Chenta y Miano Kelly y famia 
Mena Kelly y famia 
Ina y Esteban Pastor y famia 
Sra.Vda. Lica Croes y famia 
mama di su yiunan: Elsa de Mey 

tantanan: Sra.Vda. Maria Kelly y famia 

Fela Boekhoudt 

sobrino y sobrinanan, primo y primanan, comer y compernan, ihanan 
famia: Kelly, Boekhoudt, de Mey, Croes, Werleman, Palm, Thiel, 

Pastor, Mireles, Langedijk, Maas, 

Maduro, Speijer, Tromp, Etmon, Kock, Wouters, Cecilia, 
Quandus, Mardenborough, Dirksz, 

Garrido y demas famia ta invita tur amigo, bisiña y conoci pa 
asisti na e acto di entiero cual ta tuma lugar diabierna 21 di 
September 2007 pa 10:30 di mainta saliendo for di Misa Santa 

Filomena pa santana catolico na Paradera. E resto mortal di Simon lo ta 
reposa for di 8:30 di mainta den Misa Santa Filomena na Paradera 

Adres pa condolencia: Moko 62-F 

di 7'or pa 9'or di anochi 

Nos ta lamenta cu despues di entiero nos no por ricibi bishita di 
condolencia na cas. 

Nos kier a pidi nos disculpa si nos por a lubida un of otro famia den nos 
tristeza. 


Atardecer 
agradabel di 
RBTT Bank Aruba 



Biblioteco 
Nacional Aruba 

Cu profundo sentimento nos ta anuncia 
fayecimento di 

sra. Helene N.H. Labadie- 
Taytelbaum 

Mama di nos colega Kurt Labadie 
Staff y personal di Biblioteca Nacional Aruba 
ta extende su mas sincero condolencia na nos colega 
Kurt, Mary y demas famia. 


cu Sra. Mary Labadie-Taytelbaum sosega na paz den 
reino di señor 



• 

" Hesus a bisa: "Ami ta resureccion y bida. 
Esun cu ta kere den Mi, maske el a muri lo biba; 


y esun cu ta biba y kere den Mi, den tur 
eternidad lo no muri." 


Cu inmenso dolor den nos curazon, pero conforme cu boluntad 
di Dios, nos ta anuncia cu a fayece cristianamente: 


m 

I 



Angela Ramona Arcaya Lopez 

mihor conoci como: “Mamai” 

2 october 1918 - 17 september 2007 

Dia y ora di entiero lo wordo anuncia despues. 

Adres pa condolencia:Tanki Leendert 36-D 

diaranzon 19, diahuebs 20 y diabierna 21 
di september 2007 
di 7'or pa 9'or di anochi 

Mientras cu den presupuesto a pone 4 miyon extra 

Minister Lopeza kita 2.2 
miyon for di Colegio Arubano 


MPA a bira contento ora por a lesa den e pre- 
supuesto di Minister Lopez-Tromp cu Minister a 
presupuesta 4 miyon extra pa Colegio Arubano. 
Colegio Arubano cu mester percura pa studiante 
pa bai Universidad di Aruba por 
fin a hanja prioridad. Un scol 
cu a crese asina hopi te cu 2500 
alumno. Nos sa cu e situacion 
financiero di Colegio Arubano 
ta malo. Problema ora awa 
jobe, problema cu electricidad 
etc. Pesei anja pasa parlamento 
mes a pasa 2 miyon di su presu- 
puesto pa Colegio Arubano. 

Pero lastima durante tratamen- 
to di e presupuesto den anochi 
Minister Lopez-Tromp a kita un 
suma di 2,2 miyon di Colegio 
Arubano. Colegio Arubano ni sa 
cu esaki lo pasa. Ora nan lanta 
mainta nan lo hanja sa cu nan 
alegria tabata cortico. Un dece- 
pcion grandi despues di tabata 
contento. 

MPA a mustra e Minister cu 
esaki lo tin consequencia pa 
Colegio Arubano. Minister a 
baha e post di salario pa 12,8 
miyon aunke Minister sa cu e 
gastonan di real di anja 2006 ta 
15,1 miyon. Colegio Arubano 
lo tin 2,5 miyon di menos pa e 
anja aki. 

MPA ta contento cu e ouder- 
comisie ta hasi un actividad 
pa recauda fondo pa Colegio 
Arubano. 

Parlamentario Monica Kock 
ta sigur cu e ex-alumnonan lo 
duna nan aporte na Colegio 
Arubano. E ex-alumnonan si 
ta mira e balor di Colegio Aru- 
bano. Mas ainda sa cu Colegio 
Arubano ta cardinal pa hisa e 
nivel di nos educacion di nos 
pueblo. Ta un scol di Havo/Vwo 
so tin na Aruba. Te awo no a 
tuma ningun paso pa bin cu un 
scol na Noord manera Minister 
a priminti te awo. Si no inverti 
den Colegio no lu tin sificiente 
studiante pa nos Universidad 
cu ta hanja un subsidio basta 
grandi pa e cantidad limita di 
studiante. Gobenador den su 


discurso tambe a mustra riba e hecho cu tin cu 
inverti pa nos por segura cu tin studiante pa 
Universidad. Parse cu Minister te awo no ta mira 
locual Gobernador a signala. 



Jean Phillippe Flanegin 

Cariñosamente yama : Jeanfi 


Na nomber di su: 

Sixta Paola Pimienta Vargas 
Shany Paola Flanegin 
Claudia Dijkhoff Godoy 
Juan & Susan Flanegin 
Eros Bonarriva & Nicole Dijkhoff 
Suzane, Pauly, Patrick & Julie 
Juanita Flanegin 

Clelia Clara Godoy Botta & Domingo 
Godoy 

Tanta & Omo: Jorge, Alicia, Rafael, Reynaldo, Robby, Margo, 
Antonieta, Freddy, Glenda, Jose, Theo, Tito, Lourdes, Hubert, Maria, 
Roland y Etty 

Famianan: Flanegin, Godoy, Tromp, Grillo, Carson, Bonarriva, Botta, 
Frank, Tilaverides, Werleman, Canale, Ruiz, Guimarly, Suttle, Wemet, 
Amoede, Kock, Kelly, Galeano, Semeleer, Semerel, Hellement, 
Dijkhoff, Gomez, Croes, Navas, Heyden, Garcia, Vargas, Lugo- 
Campusanos. 

Demas famia, primo y primanan, sobrina y sobrinonan, amigo y 
conocirnan. 

Coleganan di Moomba Beach y coleganan di AMS 

Ta invita pa asisti na acto di entiero cual ta tuma lugar diaranson 
19 di September 2007 pa 4’or di atardi, saliendo for di Misa St. 
Anna pa Santana Catolico na Noord. 

Jean Phillippe lo ta reposa desde 2’or di atardi den Misa St. Anna na 
Noord. 

Na lugar di flor of krans, donacion pa un bon causa lo ta di aprecia. Lo 
tin un box disponibel den misa pa e bunita gesto aki. Ta pidi tur 
persona pa bin den colornan suave, preferibel blanco cual tabata Jean 
Phillipp su color favorito. 

Ta pidi pa respeta dolor di famia den e momento aki y no bin cu 
brommer na misa. 


Compañera: 

Yiu: 

Mama: 

Tata: 

Rumannan na Aruba: 
Rumannan na Merca: 
Wela & Welonan: 

Laga tur locual cu ta sperami ta bunita 

Laga tur locual cu mi encontra na caminda ta bunita 

Laga tur locual ta rondonami ta bunita 

Laga tur locual mi ta laga tras keda bunita 

Laga esakinan termina den tur buniteza - Cado Wever 

Cu inmenso dolor den nos curason nos ta anuncia fayecimiento tragico 
di nos compañero, yiu, ruman, famia y amigo 


n n 


AD PATRES 

f li n e r a 1 li o m e 


van Rensseluerstrant 2 

San Ntcolas - Aruba 

E-mail: adpatres@setarnet.aw 


Tei.: {294> 5H4-2299 
584-84 1 3 
Fax: {297) 584-2266 


“The Lord is my sheperd, 

I shall not want. 

He makes me to lie down in green pastures. 

He leads me beside still waters.” Psalms 23 vers. 1 & 2 


We hereby announce the passing away of our beloved mother, grand- 
mother, 

great grandmother, mother-in law, sister, aunt, cousin & friend: 

Magyith Jullin Courtar- 
Chippendel 

Better known as “Momo” 

Sunrise: May lOth 1926 Sunset: Sept. 14th 2007 

Her children: Clarence & 

Esther Courtar-Brooks 
and 

family (St. Maarten.) 

Johanna & Melanio 
Albertus and family 

Joseline & Elroy Jack and family 
Terreas & John Fraser and family 
Sandra Courtar and family 
Augustina Courtar and family (Holl.) 
Laurence & Bernadicta Courtar-Briceño 
and family 

Gleneth & Richard Koeiman 
Clemence & Miriam Courtar-Rafaela 
and family 

Fransisco Courtar and family (St. Maart.) 
Gladys Courtar and family 
Bemadeth & Kelvin Molina and family 
(Holl.) 

Yolanda Courtar (Holl.) 

Julie Courtar & Edgar Gario and family 
Grandchildren: Leonora, Claudius, Mirna, Natasia, 

Melanio, Roberto, Shinouska, Elroy Jr., Clifford, Reynold, Jamaal, 
Jermain, Curtis, Sindra, Naboushka, Nashana, Leeyon, Junella, Julitsa, 
Geraldo, Clarence, Eugene, Stephanie, Fransisco, Laurencia, Jessy, 
Gladissa, Norvin, Shanice, Bryan, Christel, Judrick. 

Great grand- 

childen: Kijani, Kiana, Nagely, Nigella, Roberto Jr., Sue Annely, 
Kaithlyn, Dion. 

Sisters: Tessi Chippendel and family (Cur.) 

Johanna Chippendel and family (Holl.) 

Clementina Hodge-Chippendel and family (St. Eust.) 

Ines Tatun-Hassel and family (St. Eust.) 

Gladys Hassel (Holl.) 

Brothers:Vincent Hassel and family (St. Eust.) 

Fransisco Hassell and family (St. Croix) 

Henry Hassell and family (St. Eust.) 

James Hassell and family (Holl.) 

Sister- in laws: Bumice Duzon-Courtar and family 

Althea Courtar and family 
Leonora Courtar and family 
Cousins, nieces, nephews, friends and neighbors. 

Her good neighbor Mr. & Mrs. Williams. 

The members of the Bethel Methodist Church. 

Families: Courtar, Chippendel, Albertus, Jack, Fraser, 

Briceño, Koeiman, 

Raphaela, Brooks, Molina, Gario, Mc Bene Courtar, Martinez, Perez, 
Solognier, Tromp, Janga, Leerdam, Carty, Skeete, Richardson, 
Osbourne, Pieters, Shete, Hazel, Duzon, Hodge, Hassel, Bennett, Euson, 
Lambert, Winklaar, Spanner, Brown, Hillman, Cranston, Tatun, 
Daly.Antoninette,de Bruyne,Schmidt, Hutchardson, Van 
Putten,Pilgrim,Smid. 

Sorry if we forget to mention any family in our time of grief. 

The funeral service will take place on Wednesday September 19th, 2007 
at the Christ Methodist Church in San Nicolas. 

The body will be laid out from 1:00 pm - 3:00 pm. After which the 
service will take place. 

The deceased will be laid to rest at the Roman Catholic Cemetry in San 
Nicolas. 



After the burial there will be no call of condolences at home. 


Address for condolences: Comanchestraat 16 

From 7:00 pm - 9:00 pm 
















281 Local 


Diaranson 19 di September 2007 I AWEMainta 



é corfitf J/lcko 


Tel: 583-1400 Fax: 583-1044 





B&P/ INTERFACE ARUBA N.V 

TRAINING AND CONSULTANCY 


We are pleased to announce our training schedule for the month of September and 
October2007. We can also provide these trainings as, customized In-Company training. 

► Minute Taking (Notuleren) (Starting September 24) 

► Leadership (Starting October 1) 

► Professional Telephone Behavior (Starting October 4) 

► Labor Law in Practice on Aruba (Starting October 4) 

► Public Speaking (Starting October 15) 

► Customer Service & Handling Complaints 

(Starting October 16) 

► Creative Problem Solving (Starting October 22) 

For additional information and registration please contact us at 
Telephone 594-5533 / 587-7850 orFaxnumber 587-6011. 

Email: bpinterfaceaua@ setarnet.aw Web Site: www.bpinterface.com 

UPGRADING PEQPLE IS OUR BUSINESS ! 



TA BUSCA 


Panadero 

Mester pa drenta servicio di inmediato 
Un Panadero, cu experiencia. Mester por sa di dirigi, 
lidera y sa tur cos di produci pan di cada dia. 

Si bo ta interesa, tuma contacto cu nos durante ora di oficina. 

Panaderia del Pueblo 
Guayabastraat 4 
Tel. 582-1915 


Sport Boys ta train 
contra Bubali 


DIRECTIVA di S.V. Sport Boys ta pone na conocemento di 
tur su hungadornan di Divishon Uno cu tin training Diaranson 
awor, 19 di September 2007 contra e equipo di Bubali Divishon 
Uno. 

E training lo tuma lugar na Compleho Deportivo Frans Figaroa 
na Noord pa 7:30 pm. 

DIRECTIVA ta pidi pa tur su hungadornan ta presente 7:30 
p.m. pa asina e training por cuminsa na ora. 

Sea asina bon di haci acto di presencia na e training aki sin 
falta, corda bon cu campeonato ta den porta. 


TA HUUR 


Cas na Caya Jose 
Geerman San Nicolaas, 

cu 4 camber, 2 baño, sala, 
cushina, comedor y porch. 

Pa mas informacion yama 
Tel.: 584-5807, 560-5428 
of 584-0687. 



Tel: 583-1400 
Fax: 583-1444 

© Puzzles by Pappocom 


Instruccionnan di wega Completa e tabel (cu 9 cuadra) di 81 hoki 
dividi den 9 rij y 9 colom, yenando e hokinan bashi cu e numerbnan di 1 te 
9, sin ripiti ningun cifra den cada rij, ni den cada colom, ni den cada cuadra. 

Servicio pa Comunidad 

Telefon di Emergencia 


Number di emergencia 911 

Polis 100 

Brandweer 582-1108 

Ambulance O’stad 582-1234 

Ambulance S.N. 584-5050 

Hospital 587-4300 

Centro Medico 584- 8833 

Botica na Warda ■ 

Pabou di Brug: Botica Dakota 
Pariba di Brug: Botica Aloe 

| Dokter na Warda ■ 

Pabou di Brug: Dr. Van Veen 
Pariba di Brug: Dr. Luchmun 


Otro ServicionanH 

Setarlnfo 118 

Digicel Info 145 

Setar 582-5151 

Elmar 582-3700 

WEB 525-4600 

Serlimar 584-6456 

Rode Kruis Aruba 582-2219 

FADA 583-2999 

AA/NA helpline 583-8989 

Fund. Abuso Sexual 582-4433 

Fundacion Guia'mi 587-1677 

Fund.Muher 

den Dificultad 583-5400 

Fund.Tel. Pa Hubentud 131 

588-6138 

Accion Rescate 584-2718 

Centro Kibrahacha 588-3131 

Polis I 


Polis Tipline 

11141 

Oranjestad. 

582-4000 

San Nicolas 

584-5000 

Savaneta 

584-7000 

Santa Cruz 

585-4710 

Noord 

587-0009 

Strandpolitie 

586-3003 

Balashi 

585-2500 

Aeropuerto 

582-4800 

Aruba Transfer Tour & Taxi 

583-2856 

582-2116 

Best Taxi Services 588-3232 

Coop. Ver. Tas 

587-5900 

ATS 

583-5361 

Arugas 

585-1198 


S.O.S. Teleayudo 583-1190 

EDITA PA: The Media Group. 
Margrietstraat 3, Oranjestad. Aruba. tel 
(297) 583-1400. fax. (297) 5831444. 
E-mail: mediagroup@setamet.aw. 
CUENTA Dl BANCO: C.M.B. #229- 
82600. BENTA LOS Afl 1.50 
ABONEMENT Afl.35.00 pa luna. 
ORA Dl OFICINA: Dialuna pa Diabiema 

8 a.m. - 5 p.m. 

IMPRENTA: Imprenta Nacional Arubano. 
DIRECTOR: Victor ‘Toko' Winklaar & 
Victor R Winklaar. 

REDACCION: notida@awemainta.com. 

BENTA Dl AVISO: 

sales@awemainta.com 

Con pa yuda un persona iritabel 

Ora bo kier duna conseho na un persona riba un 
eror cu e'la haci of riba cierto defecto den su 
character, e miho manera ta pa haci'e na e mes 
manera cu porc'i spina ta haci amor: hopi 
cuidadosamente. 

Hopi biaha ta dificil pa habri wowo di un amigo of 
familiar riba nan mes fayonan. Y ta mas riscante 
ainda pa discuti un eror na e manera cu un mayor 
lo anda cu su responsabilidadnan. Bo ta core e 
riesgo di worde ataca, aunque bo motivacion ta uno 
honorabel y bo ta preocupa pa e interesnan di e 
otro persona.. Permitimi ofrece un sugerencia cu 
quizas por yuda den ehecucion di un tarea delicado 
asina. E derecho pa critica mester ta algo cu bo 
merece, te hasta ora e conseho ta contructivo y 
desesperadamente necesario. Prome cu bo haya e 
derecho pa entremete den auto-estima di un otro 
persona, bo mester demostra respet p'e como 
persona. Bo mester inverti tempo y esfuerzo den su 
bida den un ambiente di amor y cariño, y cu calor 
humano. 

Ora un relacion di confianza a worde construi 
cuidadosamente, lo bo a merece e derecho pa 
discuti un topico potencialmente delicado. Unavez e 
motivacionnan a worde clarifica, bo por pasa bo 
sugerencia y criticanan poco poco den su direccion. 
Pero, mientras bo ta haciendo esey, tene na cuenta 
cu algun persona, algun caminda lo desea di drecha 
algun di bo fayonan tambe. 




24 Hours 
Services! 


labco Tnt 

MIDICAl / HOME HEAITHCARE 

RENTAL/SALE of Medical & Home- Healthcare 

* Wheclchaires * Oxygen Concentrators/Cylindcrs 

Difficultv Walkmg 
Rent a portabie electro scooter 

(fit\ tn ail cars, trucks, 4ilbs), 



* Bcds 

* Walkcrs 

* Bathchair 

* Commodes 

* CriLtchcs / Canes 



Tel: 582-6651 Fergusonstraat #52, Dakota 


Peluca aki Hairpiece aya!! 

Vvru i 1 unicu Ju^ar cu e\pcrienciii* calidad. 
servicio y bon prijs la _ O fftftfUtC 
^ */ Bcaui> Sulon 

Luci sempcr bunita hasiendo un camhio tatai ariba ba 
apariencia. E mihorden: Permanent, Make-l p, Hairweaving, 
Braiding, Hairstyfing, Acrytic, Get Saits „ PonytaiL 


Patun b& di Btlf&za D 


&euut> Salon & Ibir Ccntcr 

Ferguwnstraal 52 
Td; 5S3-7I5& 





B0 CONECCI0N CU M ERCA 

5H0P ONUNE: www.arusamailbox.com 

Bo a mira algo riba television, 
website of catalog y 
bo no sa con pa cumpre 
or order e producto? 

Nos ta bo solucion 


Pa mas informacion yama 

583-2459 of 583-0631 



PA TUR FIESTA 
PA MUCHA 

YAMA 

5923523 / 5838769 


TIPO Dl CAMBIO OFICIAL 

Valido pa September 19 2007 


PlacaExtrarhero 

BankRapieren 

Vtisseferv Qreque 

RejsChaqueen 

OverBoekingen 

Benta 

na 

Ridico 

US Ddlar 

177 

178 

180 

CANDdlar 

171 

173 

175 

Engelse Pond StErling 

3.49 

3.54 

3.60 

ZAitserseFrankperCHF. 100 

149.51 

150.23 

15103 

NecLArt Gdden perANG. 100 

9600 

100.00 biljetten 100.20 
chq./a«rbcieking 100.00 

J apanse yen perj PY. 10.000 

152.81 

154.21 

155.76 

EuDperXEU. 100 

244.74 

24698 

249.46 



Provision di Devisa 1.3% 
Segun articulo 12 di Afkondigingsblad 
diAruba 1991 nr.GT 32. 

Banco Central di Aruba ta defini 
e tipo di cambio oficial pa e 
cambionan di placa extranhero. 

BANCO DI CARIBE 

Nos ta honra Bo confianza 


Horoschoop 


0 


•jiAries 21 Mrt - 20 Apr 

Tin cambio grandi den porta den tur 
aspecto den proximo lunanan. Conseho ta tuma 
esakinan cu calmo pa bo ta prepara pa loke ta 
bin. 


Tauro 21 Apr - 20 Mei 
Hala un tiki rosea riba preocupacionnan 
di placa. Bo tin otro preocupacionnan y realmente 
bo no mester añadi tensionnan. Asuntonan di placa 
porwarda te otro siman, no tin miedo. 


j-h J Geminis 21 Mei-20Jun 

^orno cu bida ta sigui su curso, cosnan 
ta bira mas y mas complica. Pero corda, si cosnan 
ta compleho ta pasobra bo ta aspira na cosnan 
grandi. 



Cancer 21 jun-20jui 

Un esfuerzo conhunto lo trese 
benefishinan cu ta imposibel di logra riba bo mes. 
Un hende cu bo conoce tin hopi gana di uni na bo 
rquipo. 


fr 


Leo 21 Jul - 20 Aug 
Como cu bo ta revisa bo metanan y ta 
establece ambicionnan nobo no subestima bo 
mes. Corda, si bo subestima bo mes e otronan lo 
tuma ventaha. 


M Virgo 21 Aug - 20 Sep 

Discusionnan y negociacionnan ta avanza 
hopi liher, si cada un sa loke ta coresponde haci. 
Sigura bo mes cu tur parti conoce e situacion bon. 


/fk Libra 21 Sep - 20 Okt 

Ta sperabo un oportunidad di placa, aunke 
bo no porcontrole, keda alerto pa bo probeche ora 
esaki aparece y sigura bo mes cu bo no lo perde. 


t£* Scor pi< 

Ora nan h 


IO 21 Okt - 20 Nov 
Ora nan hacibo un oferta awe, gare y 
pensa riba e consecuencianan despues. E ta un 
chens cu no porwordo perdi. 


i~\ Sagitario 21 Nov - 20 Dec 

JU Bo tin na man oportunidadnan nobo 
pa scohe. Tur ta presenta ventahanan y 
desventahanan. Bo mester haci un lista di e pros y 
contras. 


Capricornio 21 Dec 20Jan 

Hendenan cu ken bo ta traha ta pensa 
cu bo ta pasa e liña ora bo kier sigui bo rumbo. 
Lo bin conflicto pero pronto lo aparece un solucion 
pacifico. 



Aquarius 21 jan-20 Feb 

Bo ta yen idea y di iniciativa, awor ta e 
mómento pa desaroya bo talentonan y siña cosnan 
nobo. 


áfct Piscis 21 Feb - 20 Mar 

Ta ora di subi caminda y cambia di 
scenario. Un biahe pa lugarnan lehano lo dunabo 
e occasion pa conoce hende nobo. 



HOTLINE 

24 0RA DlSPONtBLF 

733-8477 

nA J Bf§|^KI|pMENTO, PA CUALKEINFORMACION 

noticia@awemainta.com 

Den Haag, HULANDA: Reina Beatrix, Prinses Maxima y Prins Willem Alexander ta yega na Ridderzaal na Hulanda pa e apertura 
di e aña Parlamentario Hulandes. 


UNA a honra su docente y 
studiante mas sobresaliente 



DURANTE apertura di Aña Academico di Universidad di Aruba, Kappel. Ta trata aki di respectiva dos studiante cu a sobresali y 
Rectorado a dicidi di honra dos studiante, den persona di Juan igualmente e docente. Nos felicitacion!!! 

Peña y Gina Gonzalez y e docente universitario, Thais Nierop- 


Nos Mundo Loco 


Homber ta 
nenga loteria 
di £2miyon 

Un pensionadoAleman cu agana £2 
miyon den un loteria, a nenga e placa 
paso e no sa kiko pa haci cune. 

E homber di 70 aña die pueblo di 
Hameln a bia na e oficina principal di 
e loteria Aleman na Hanover despues 
cu ela haya sa cu ela gana y a bisan 
un representante di e loteria cu e no 
kier e placa. 

E a bisah’Kiko mi lo haci cu tanto 
placa? Mi casa ta morto, mi ouders 
a muri hopi tempo atras, mi no tin yiu 
of familiarnan. Ml no kier e.” 

Ela bisa cu e a cumpra e tocket door 
di custumber, paso su señora tabata 
un hungador ferviente. 

Oficialnan di e Loteria a bisa cu nan 
ta purbando di convence pa e keda 
cu e placa. 

Pashentenan 
muriendo ta regresa 
cas pa huma 

Pashentenan cu ta den nan ultimo 
dianana di bida na un cas di anciano 
a dicidi di regresa nan cas despues 
di a ser prohibi di huma. 

Ora humamento di publico a ser 
prohibi na Juli, algun cas di anciano 
tabatin e opcion pa mantene algun 
kamber pa humadornan. 

Pero e cas di anciano di St. Leonard 
na York, Inglatera a opta pa no haci 
esaki, cual a causa cu un number di 
pashent a dicidi di regreea nan cas. 

Dokter y campañadornan tabata frus- 
tra cu e decision y a pidi e directiva 
pa reevalua e decision. 

Dr Brian McGregor a bisañ’E dokter 
den mi nunca lo kier encurasha 
humamento, pero pa un hende 
cu medicina ya no ta sirbi, me no 
por wak e necesidad di prohibi 
humamento.” 

"Nan ta henter dia den cama, nan no 
ta disfruta come od bebe y huma- 
mento ta e unico placer cu a keda. 

Profesionalnan arubiano den e industria local di hospitalidad 



ARUBA Hotel & Tourism 
Association a crea un serie 
di perfil di profesionalnan 
arubiano hoben cu ta creando 
un nomber pa nan mes den e 
industria local di hospitali- 
dad. Un di e profesionalnan 
increibel aki ta Roosje Ja- 
cobs, e coordinador di bruid 
pa Westin Aruba. Roosje no 
solamente a logra exito den 
e caminda di carera cu el a 
scohe, pero tambe el a logra 
haci esaki como un mama 
soltera. 

Roosje su introduccion den 
Aruba su industria di hospi- 
talidad a cuminsa ora e tabata 
djis un mucha. Su tata tabata 
un di e prome taxistanan riba 
nos isla. E tabata yega cas 
anochi laat cu cuminda Chines 
y papia cu su famia tocante 
su trabou y e hendenan cu e 
tabata encontra. Roosje a gana 
un educacion hoben den ho- 
spitalidad mientras cu su ore- 
anan chikito tabata absorba e 
palabranan di su tata tocante 
e temporada halto y abou du- 
rante e anochinan memorabel 
aki. Manera hopi otro Arubia- 
no, el a lanta cu servicio den 
su sanger. Kiermen ora cu el a 


regresa pa Aruba for di su bida 
na Hulanda cu un yiu muhe 
di 3 anja den su brazanan na 
1993, Roosje orguyosamente 
a dicidi di representa su isla 
como un asistente administra- 
tivo di recursonan humano na 
Hyatt Regency Aruba. 

Pero el a enamora di un perso- 
na y Roosje a sigui su curazon 
bek pa Hulanda. Sinembargo 
despues di seis luna, el a dicidi 
di regresa pa Aruba, unda el a 
haya trabou na Tierra del Sol 
pa sirbi como e administrador 
na e director di golf. El a keda 
cu Tierra del Sol pa cuater anja 
y mei prome cu el a cambia 
pa un posicion habri cu Man- 
chebo Beach Resort & Spa. 
Pa cinco anja, Roosje tabata 
na mando di henter e division 
di fiesta/evento pa e hotel; e 
tabata organiza funcionnan 
local manera fiestanan di 
cumpleanjos y bruid, a coor- 
dina bruidnan internacional y 
a planea y ehecuta actividad- 
nan pa e empleadonan. Den 
otro palabra, el a haci tur cos! 
Roosje a crece imensamente 
na Manchebo, y pa semper lo 
ta agradecido na e propietario 
di e hotel, Ike Cohen, kende a 


sirbi como mentor y a prepara 
Roosje pa practicamente cual- 
kier oportunidad cu lo bin na 
caminda pe den e industria. 

E oportunidad aki a bin ora cu 
Roosje a wordo ofreci su posi- 
cion actual cu Westin Aruba 
como e coordinador di bruid 
pa tanto bruidnan local como 
bruidnan di turista. Aunke cu 
normalmente e ta traha di 9’or 
pa 5’or, dialuna pa diabierna, 
dianan di bruid ta rekeri ora- 
nan hopi mas largo. Cu un yiu 
muhe hoben na cas, e oranan 
laat a proba di ta hopi dificil 
tin biaha. Roosje a enfrenta e 
reto aki dor di mantene disci- 
plina na cas. Roosje ta splica 
cu ora cu su yiu muhe tabata 
chikito ainda, el a sinta cune 
y a sera un acuerdo; Roosje 
lo traha duro tur dia mientras 
cu su yiu muhe lo mester 
traha duro na scol. Roosje su 
meta tabata pa sirbi como un 
ehempel excelente pa su yiu 
muhe, y el a logra esaki. Su 
yiu muhe a haci hopi bon na 
scol y na edad di 17 anja e ta 
bon prepara pa bai studia na 
universidad. E ta un miembro 
di Key Club y ta keda envolvi 
den un variedad di proyecto 
di servicio comunitario. Si- 


guiendo den e pasonan di su 
mama, el a hasta organiza e 
prom di scol. 

Pa dos anja y mei, Roosje ta 
coordinando bruidnan na 
Westin Aruba. Ora e ta wordo 
puntra si tin biaha e ta cansa 
di traha asina di serca cu 
bruidnan nervioso of yen di 
stress, Roosje ta contesta cu e 
ta purba di compronde na tur 
momento. Simplemente e ta 
pone su mes den e sapatonan 
di e bruid na tur ocason p 
asina sigura cu tur cos ta cana 
suave. Roosje ta admiti cu 


ta algo hopi bunita pa traha 
cu hende ya cu e ta provee e 
oportunidad pa e sinja tocante 
su mes y madura. 

Pa loke ta e futuro, Roosje ta 
habri pa acepta cualkier reto 
nobo cu por yega serca dje. E 
tin interes tambe pa duna su 
tempo na un organizacion lo- 
cal manera Casa Cuna. Roosje 
orguyosamente ta realiza cu e 
participacion di su yiu muhe 
den servicio comunitario ta 
encurasha su mesun ambicion 
pa duna un man na e comuni- 
dad Arubiano. E ta un bunita 
intercambio di rol. 


Rocas a yama bonbini na 
studiantenan arubiano 


DEN luna di Augustus 2007 e opvangcomissie di Rotterdam 
‘Rocas’ conhuntamente cu mentoren a yama bonbini na un total 
di 44 studiante cu lo sigui cu nan estudio na Rotterdam. E stu- 
diantenan a haci un bishita na nan onderwijsinstelling pa haya 
mas informacion y controla nan formularionan di inschrijving. 
Tambe a regla nan cuenta di banco, controla e formularionan 
di IB-Groep tocante nan studiefinanciering y nan a wordo in- 
geschreven na Gemeente di Rotterdam. E studiantenan tambe 
a disfruta di un recorido den e ‘Pannenkoekenboot’. Riba e ul- 
timo dia tawata tin un speurtocht cu e tema di ‘Shrek’ caminda 
Rocas conhuntamente cu un team di voluntario a sa di laga e 
studiantenan aki pasa un atardi masha agradabel mes. E stu- 
diantenan tambe a disfruta di un Barbecue y na final di dia, a 
ricibi un recuerdo di nan siman di opvang. Tur studiante cu a bai 
studia na Rotterdam, a haya un camber prome cu e aña escolar 
a cuminsa. Rocas kier a gradici tur mentoren, studiantenan y 
Arubahuis pa nan ayudo y pa haci cu Rocas por a organisa un 
opvang asina exitoso! 

Ritmo y Mas hunto cu Timbirichi y Lollipop 


AYERA nochi Ritmo y Mas hunto cu Timbirichi y Lollipop a pre- 
senta Mundo di Mucha den cual tabata tin un par di artista invita. 
Den nan ta parece Luigi Cortes ganador di Sparkling Tour 2006, 
Marisol Peña y Edseline Figaroa. Tabata tin diferente show e 
prome Drumi dushi e segundo parti Gara e yabi, tercer tabata Un 
Mucha, cuarto E bus, di cinco Mundo di mucha etc.... E shownan 
ta sigui awe y mañan. Hopi pabien ta bay na Ritmo y Mas hutno 
cu Timbirichi y Lollipop pa e tremendo show di ayera. 






















































